
ELEKTRINIŲ AUTOBUSŲ KROVIMO STOTELIŲ TECHNINIŲ PROJEKTŲ RENGIMO IR KONSULTACIJŲ, PROJEKTO VYKDYMO PRIEŽIŪROS PASLAUGŲ 
MAŽOS VERTĖS PIRKIMO SKELBIAMOS APKLAUSOS BŪDU SĄLYGOS

[bookmark: _Toc320095130][bookmark: _Toc320095459]1. BENDROSIOS NUOSTATOS
1.1. Perkantysis subjektas – UAB „Vilniaus viešasis transportas“, Žolyno g. 15, LT-10209 Vilnius, įmonės kodas 302683277 (toliau – Perkantysis subjektas).
1.2. Viešasis pirkimas (toliau – pirkimas) vykdomas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – Pirkimų įstatymas), Lietuvos Respublikos viešųjų pirkimų įstatymu (toliau – Viešųjų pirkimų įstatymas), Perkančiojo subjekto generalinio direktoriaus 2023 m. rugsėjo 8 d. įsakymu Nr. V-136(1.12) patvirtintu UAB „Vilniaus viešasis transportas“ mažos vertės pirkimų aprašu su vėlesniais pakeitimais (toliau – Aprašas), paskelbtu Centrinėje viešųjų pirkimų informacinėje sistemoje (toliau – CVP IS) bei Perkančiojo subjekto tinklalapyje (www.vvtr.lt), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šiomis pirkimo sąlygomis. Vartojamos pagrindinės sąvokos apibrėžtos Pirkimų įstatyme, Viešųjų pirkimų įstatyme ir Apraše.
1.3. Motyvai, kodėl pirkimas neatliekamas naudojantis centrinės perkančiosios organizacijos paslaugomis (toliau – CPO) – CPO kataloge nėra tokių paslaugų pirkimo.
1.4. Rinkos konsultacija ir pirkimo sąlygų projektas 2025 m. _______ d. buvo paskelbti Centriniame viešųjų pirkimų portale (https://cvpp.eviesiejipirkimai.lt) ir Perkančiojo subjekto tinklapyje (www.vvtr.lt).
1.5. Pirkimą atlieka ir tiesioginį ryšį su Teikėjais palaiko Perkančiojo subjekto pirkimų organizatorius – UAB „Vilniaus viešasis transportas“ Pirkimų skyriaus vadybininkė Anželika Gedris: Žolyno g. 15, LT-10209 Vilnius, 102 kab. (toliau – Pirkimo organizatorius).
[bookmark: _Toc320095131][bookmark: _Toc320095460]2. PIRKIMO OBJEKTAS
[bookmark: _Toc320095067]2.1. Pirkimo objektas – Elektrinių autobusų krovimo stotelių techninių projektų rengimo ir konsultacijų, projekto vykdymo priežiūros paslaugų pirkimas (toliau – Paslauga, Paslaugos). BVPŽ kodas: 71320000 „Inžinerinio projektavimo paslaugos“.
2.2. Pirkimo objektas į dalis neskaidomas.
2.3. Viršuliškių AP/TP (Justiniškių g. 14) bei autobusų parko (Verkių g. 52) teritorijose planuojamos įrengti elektrinių autobusų įkrovimo stoteles, todėl perkamos infrastruktūros projektavimo paslaugos kartu su projektų vykdymo priežiūros paslaugomis. Perkamos Paslaugų savybės, reikalavimai, kiekis, apibūdinti pirkimo sąlygų 1 priede „Techninė specifikacija“ (toliau – Specifikacija). Perkantysis subjektas įsipareigoja sutarties galiojimo laikotarpiu nupirkti projektavimo paslaugas ir sumokėti už projektavimo paslaugas atitinkamą sutarties kainą. Dėl projekto vykdymo priežiūros paslaugų, Perkantysis subjektas pasilieka teisę, susiklosčius aplinkybėms, kad projekto vykdymo priežiūra taps nebeaktuali dėl pasikeitusio Perkančiojo subjekto poreikio neįgyvendinti stotelių įrengimo, atsisakyti įsigyti projekto vykdymo priežiūros paslaugas be jokių baudų ar netesybų apmokėjimo.  Jeigu Specifikacijoje nurodomas konkretus modelis ar šaltinis, konkretus procesas ar Prekės ženklas, patentas, tipas, konkreti kilmė ar gamyba, gali būti pateikiamas lygiavertis objektas nurodytajam. Teikėjai privalo pagrįsti siūlomo objekto lygiavertiškumą ir kartu su pasiūlymu pateikti tai įrodančius dokumentus.
2.4. Paslaugų teikimo laikotarpis – elektros stotelių projektavimo paslaugos – 60 k. d. ir Projekto vykdymo priežiūra. Preliminarus projektų vykdymo priežiūros paslaugų teikimo terminas yra 6 (šeši) mėnesiai. Projekto vykdymo priežiūros pabaiga bus, kai elektrinės stotelės bus sumontuotos, paleistos į eksploataciją ir priimtos Pirkėjo, t. y. bus pasirašytas priėmimo-perdavimo aktas.  
2.5. Atsižvelgiant į tai, kad Projekto vykdymo priežiūros paslaugų teikimo pradžia priklauso nuo elektrinių stotelių montavimo darbų pradžios ir gali užsitęsti taip pat dėl elektrinių stotelių montavimo darbų, paleidimo į eksploataciją, numatomas maksimalus sutarties galiojimo terminas, t. y. 36 (trisdešimt šeši) mėnesiai, neįskaitant apmokėjimo termino.
2.6. Sutartis baigiasi atsiradus bent vienai aplinkybei, t.  y. pasibaigus Sutarties galiojimo laikotarpiui, kai Šalys tinkamai įvykdo visas iš Sutarties kylančias prievoles arba kai Šalys sutaria Sutartį nutraukti arba Sutartis nutraukiama įstatymų ar Sutartyje nustatytais atvejais, priklausomai nuo to, kuri sąlyga atsiranda anksčiau.
2.7. Pirkime taikomi žaliojo pirkimo reikalavimai, vadovaujantis Lietuvos Respublikos aplinkos ministro patvirtintu 2011 m. birželio 28 d. įsakymu Nr. D1-508 ,,Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo” (toliau – Aprašas), šalys, vykdydamos sutartį, įsipareigos laikytis šių aplinkosaugos reikalavimų:
2.7.1. vadovaujantis Aprašo 4.4.4.1 nuostatomis mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su sutarties vykdymu susiję dokumentai Perkančiajam subjektui turės būti pateikti tik elektroniniu formatu (nebent sutartyje ir jos prieduose numatyta kitaip). Išimtiniais atvejais su sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Perkantysis subjektas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, kaip numatyta Aprašo 2 priede;
2.7.2. vadovaujantis Aprašo 4.3 nuostatomis Teikėjas, teikdamas Paslaugas, privalo taikyti aplinkos apsaugos vadybos sistemos standartus, kaip nurodyta 3.2 punkte.
2.8. Vadovaujantis Specifikacijos 4.3 punktu, Perkantysis subjektas pagal poreikį organizuos susitikimus su Teikėjais dėl objekto (-ų) apžiūros. Objekto (-ų) apžiūra bus vykdoma dalyvaujant Perkančiojo subjekto atstovui. Tokie susitikimai su Teikėjais bus vykdomi iki pasiūlymų pateikimo termino pabaigos. Objekto (-ų) apžiūros metu nebus atsakoma į klausimus. Visi klausimai Perkančiajam subjektui turi būti pateikiami pirkimo sąlygose numatyta tvarka.

[bookmark: _Toc320095132][bookmark: _Toc320095461]3. TEIKĖJŲ PAŠALINIMO PAGRINDAI IR KVALIFIKACIJOS REIKALAVIMAI
[bookmark: _Toc317764887][bookmark: _Toc317770449][bookmark: _Toc317773653][bookmark: _Toc317844970]3.1. Teikėjų pašalinimo pagrindai ir atitikimas kokybės vadybos sistemos standartams vertinami nebus. Pateikti Europos bendrasis viešųjų pirkimų dokumentą (EBVPD) nereikalaujama. 
3.2. Teikėjai, dalyvaujantys pirkime, turi atitikti šiuos kvalifikacijos reikalavimus ir aplinkos apsaugos vadybos sistemos standartą, ir pateikti tai patvirtinančius dokumentus. Visus kvalifikacijos ir aplinkos apsaugos vadybos sistemos standartą atitiktį pagrindžiančius dokumentus, nurodytus 3.2 punkte (Lentelė Nr. 1), bus prašoma pateikti tik iš ekonomiškai naudingiausio pasiūlymo pateikusio dalyvio.
Lentelė Nr.1
	Eil. Nr.
	Kvalifikacijos reikalavimai
	Dokumentai ir informacija, kuriuos turi pateikti Teikėjai, siekiantys įrodyti, kad jie atitinka keliamus kvalifikacijos reikalavimus

	
	Techninis ir profesinis pajėgumas

	3.2.1.
	Per pastaruosius 3 (tris) metus arba per laiką nuo Teikėjo įregistravimo dienos (jeigu Teikėjas vykdė veiklą mažiau nei 3 (tris metus) Teikėjas turi būti sėkmingai įvykdęs ir
(ar) vykdo bent 1 (vieną) ar kelias sutartis, t. y. turi būti sėkmingai įvykdęs ir (ar) vykdo tokio pačio tipo elektromobilių techninio projektavimo užduotį, kurios metu buvo suprojektuota ne mažiau kaip 10 vnt. ne silpnesnių kaip 100 KW individualios galios elektros įkrovimo stotelės.

Jei Teikėjas teikia informaciją apie vykdomą (-as) sutartį (-is), laikoma, kad jo patirtis atitinka keliamą reikalavimą, jei vykdomos (-ų) sutarties (-čių) įvykdyta dalis per pastaruosius 3 (tris) metus arba per laiką nuo Teikėjo įregistravimo dienos (jei Teikėjas vykdo veiklą mažiau nei 3 (tris) metus) yra tokio pačio tipo elektromobilių techninio projektavimo užduotis, kurios metu buvo suprojektuota ne mažiau kaip 10 vnt. ne silpnesnių kaip 100 KW individualios  galios elektros įkrovimo stotelės.
	PATEIKIAMA (bus prašoma pateikti tik galimo laimėtojo):

Užpildytas Pasiūlymo formos 4 priedas ,,Sutarčių sąrašas“. Nurodoma pagrindinių per pastaruosius 3 metus suteiktų paslaugų sąrašas, kuriame nurodyta paslaugų užduotis, elektros įkrovimo stotelių kiekis, jų galia, datos ir paslaugų gavėjai (užsakovai) (tiek viešieji, tiek privatieji). 






	3.2.2.
	Teikėjas turi turėti ar gali pasitelkti kvalifikuotą personalą elektros stotelių įkrovimo projektavimo ir projekto vykdymo priežiūros paslaugoms: 
3.2.2.1. ne mažiau kaip 1 specialistą turintį teisę eiti ne žemesnes kaip neypatingojo statinio projekto vadovo pareigas (PV);
ir
3.2.2.2. ne mažiau kaip 1  specialistą turintį teisę eiti ne žemesnes kaip neypatingojo statinio projekto dalies vadovo pareigas (PDV);

Statiniai: inžineriniai tinklai: elektros tinklai

Vienas specialistas gali būti pasitelkiamas į kelias pozicijas, jeigu jo kvalifikacija atitinka toms pozicijoms keliamus reikalavimus arba keli specialistai gali būti pasitelkiami į vieną poziciją, jeigu jų kvalifikacija atitinka tai pozicijai keliamus reikalavimus.
	PATEIKIAMA (bus prašoma pateikti tik galimo laimėtojo):
· VĮ Statybos produkcijos sertifikavimo centro išduotus atestatus arba užsienio valstybės institucijų išduotus ir analogišką kvalifikaciją patvirtinančius dokumentus bei VĮ Statybos produkcijos sertifikavimo centro pažymą dėl užsienio valstybės institucijų išduotų kvalifikaciją patvirtinančių dokumentų pripažinimo Lietuvos Respublikoje
· Užpildytas Pasiūlymo formos 5 priedas ,,Specialistų sąrašo forma“. 


	· jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
· Teikėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;
	subteikėjai – jei Teikėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subteikėjus (jo specialistus), subteikėjų specialistai privalo atitikti nustatytus reikalavimus, jeigu subteikėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.

	
Eil. Nr.
	Kokybės vadybos sistemos ir (ar) aplinkos apsaugos vadybos sistemos standartų reikalavimai
	Dokumentai ir informacija, kuriuos turi pateikti Teikėjai, siekiantys įrodyti, kad atitinka vadybos sistemos ir aplinkos apsaugos vadybos sistemos standartų reikalavimus

	3.2.2.
	Teikėjas teikiamoms paslaugoms turi taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą (EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais Teikėjo pateiktais lygiaverčiais įrodymais.

	Pateikiama (bus prašoma pateikti tik galimo laimėtojo):

Nepriklausomos įstaigos išduotas sertifikatas, patvirtinantis, kad Teikėjas laikosi tam tikrų aplinkos apsaugos vadybos sistemos standartų.

Perkantysis subjektas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Taip pat priima ir kitus lygiaverčius aplinkos apsaugos vadybos priemonių įrodymus, jeigu Teikėjas įrodo, kad dėl nuo jo nepriklausančių objektyvių priežasčių jis negali pateikti sertifikatų per nustatytą laiką. Perkantysis subjektas priima ir kitus Teikėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus ir pateikia įrodymus, kurie patvirtintų, kad Teikėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.



3.3. Pastabos:
3.3.1. Pirkimo organizatorius pasilieka sau teisę prašyti dokumentų originalų;
3.3.2. Pirkimo organizatorius pripažįsta kitose valstybėse išduotus lygiaverčius kvalifikacijos reikalavimus įrodančius dokumentus.
3.4. Jeigu Teikėjas remiasi kito ūkio subjekto pajėgumais, jis, teikdamas pasiūlymą privalo įrodyti Perkančiajam subjektui, kad vykdant sutartį tie ištekliai jam bus prieinami. Tam įrodyti Teikėjas turi pateikti pirkimo sutarčių ar kitų dokumentų nuorašus, kurie patvirtintų, kad Teikėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis Teikėjų grupė gali remtis Teikėjų grupės dalyvių arba kitų ūkio subjektų pajėgumais. Jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima. Jeigu pasiūlyme nurodytas ūkio subjektas netenkina jam keliamų reikalavimų, jis per Perkančiojo subjekto nustatytą terminą gali būti pakeičiamas reikalavimus atitinkančiu ūkio subjektu.
3.5. Teikėjas savo pasiūlyme privalo nurodyti (nurodant ir kokiai pirkimo daliai (apimtis pinigine išraiška ir dalis procentais)):
3.5.1. ūkio subjektus, kurių pajėgumais remiasi Teikėjas, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai keliami). Šiais ūkio subjektais laikomi ir ekspertai, kurie pirkimo laimėjimo ir pirkimo sutarties sudarymo atveju bus įdarbinti Teikėjo;
3.5.2. kokiai pirkimo sutarties daliai ir kokius subteikėjus, jeigu jie yra žinomi, jis ketina pasitelkti, t. y. Teikėjas pasiūlyme neprivalo nurodyti, kokius subteikėjus pasitelks pirkimo sutarties vykdymui ir šią informaciją gali nurodyti vėliau, jei bus nustatytas laimėtoju ir su juo bus sudaroma pirkimo sutartis. Subteikėjai nėra laikomi ūkio subjektais, jeigu šie tik vykdo sutartines Teikėjo prievoles, tačiau Teikėjas nesiremia jų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai keliami). Subteikėjų pasitelkimo tvarka nustatyta šių pirkimo sąlygų sutarties projekte.
3.6. Ūkio subjektų pasitelkimas nekeičia pagrindinio Teikėjo atsakomybės dėl numatomos sudaryti sutarties įvykdymo. Teikėjas kartu su pasiūlymu privalo pateikti subteikėjų deklaracijas dėl sutikimo būti subteikėjais (užpildant pirkimo sąlygų 3 priede pateiktą formą).
3.7. Perkantysis subjektas neriboja Teikėjų galimybės esminių užduočių atlikimui pasitelkti subteikėjus ir (arba) Teikėjų grupės narius.
3.8. Jei bendrą pasiūlymą pateikia Teikėjų grupė, reikiamus visų Teikėjų grupės narių dokumentus teikia tik ūkio subjektas, atstovaujantis Teikėjų grupei ir rengiantis bendrą pasiūlymą.
3.9. Jeigu Teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Teikėjas Perkančiajam subjektui įsipareigoja, kad pirkimo sutartį vykdys tik tokią teisę turintys asmenys.

4. PASIŪLYMŲ RENGIMAS, PATEIKIMAS, KEITIMAS
[bookmark: _Toc317764912][bookmark: _Toc317770474][bookmark: _Toc317772409][bookmark: _Toc317773678][bookmark: _Toc320095134][bookmark: _Toc320095463]4.1. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu https://pirkimai.eviesiejipirkimai.lt/. Pasiūlymai, pateikti popierinėje formoje, bus grąžinami neatplėšti Teikėjui (kurjeriui) ar grąžinami registruotu laišku ir nebus priimami ir vertinami.
4.2. Pirkimo organizatorius reikalauja, kad pasiūlymas CVP IS būtų pasirašytas kvalifikuotu elektroniniu parašu, atitinkančiu Pirkimų įstatymo 34 straipsnio 11 dalies 2 punkte nuodytus reikalavimus. Jei pasiūlymą kvalifikuotu elektroniniu parašu CVP IS pasirašo ne Teikėjo vadovas, kartu su pasiūlymu turi būti pateiktas įgaliojimas ar kitas dokumentas Teikėjo pasiūlymą CVP IS kvalifikuotu elektroniniu parašu pasirašiusiam asmeniui, suteikiantis jam teisę Teikėjo vardu pasirašyti pasiūlymą.
4.3. Teikėjas (fizinis ar juridinis asmuo) gali pateikti tik vieną pasiūlymą, nepriklausomai nuo to, ar teikiant pasiūlymą jis bus atskiras Teikėjas, ar Teikėjų grupės dalyvis (jungtinės veiklos sutarties šalis). Jei Teikėjas pateikia daugiau nei vieną pasiūlymą arba Teikėjų grupės dalyvis dalyvauja teikiant kelis pasiūlymus, visi tokie pasiūlymai bus atmesti.
4.4. Visi pasiūlyme pateikiami dokumentai turi būti pateikti elektronine forma, t. y. elektroninėmis priemonėmis tiesiogiai suformuoti dokumentai arba skaitmeninės dokumentų kopijos pateikiami prijungiant („prisegant“) juos prie pasiūlymo. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz.: *.pdf, *.jpg, *.doc ir kt.).
4.5. Teikėjo pasiūlymas bei kiti dokumentai pateikiami lietuvių kalba, laikantis pirkimo sąlygose išdėstytų reikalavimų pasiūlymo pateikimo struktūrai, turiniui ir formai. Jei atitinkami dokumentai yra išduoti kita kalba, Teikėjas privalo pateikti jų vertimą į lietuvių kalbą. Vertimas turi būti patvirtintas vertėjo arba įmonės vadovo ar jo įgalioto asmens parašu. Sertifikatai, atestatai bei kiti kompetentingų institucijų išduoti dokumentai gali būti pateikti originalia anglų kalba, kartu neteikiant jų vertimo į lietuvių kalbą.
4.6. Alternatyvių pasiūlymų pateikti neleidžiama. Teikėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
4.7. Pasiūlymą sudaro Teikėjo pateiktų duomenų ir dokumentų visuma:
4.7.1. užpildytas pasiūlymas pagal pasiūlymo formą (Pirkimo sąlygų 2 priedas);
4.7.2. įgaliojimas ar kitas dokumentas, pvz., pareigybės aprašymas, suteikiantis teisę pasirašyti pasiūlymą (taikoma, kai pasiūlymą CVP IS kvalifikuotu elektroniniu parašu pasirašo ne Teikėjo vadovas, o kitas asmuo);
4.7.3. jungtinės veiklos sutarties kopija, jei pasiūlymą teikia Teikėjų grupė;
4.7.4. subteikėjų deklaracijos dėl sutikimo būti subteikėjais, jei dalyvis pasitelkia subteikėjus (Pasiūlymo formos 2 priedas). Jei deklaraciją pasirašo ne subteikėjo vadovas, kartu turi būti pateiktas įgaliojimas ar kitas dokumentas, pvz., pareigybės aprašymas, suteikiantis jam teisę pasirašyti deklaraciją;
4.7.5. kvazisubteikėjų deklaracijos dėl sutikimo būti įdarbintais, jei dalyvis planuoja įdarbinti specialistus (Pasiūlymo formos 3 priedas);
4.7.6. kiti pasiūlymo priedai ir reikalingi dokumentai ar medžiaga.
4.7.8. Perkantysis subjektas reikalaus iš ekonomiškai naudingiausią pasiūlymą pateikusio dalyvio:
4.7.8.1. kvalifikacijos ir aplinkos apsaugos vadybos sistemos standartui atitiktį pagrindžiančius dokumentus, nurodytus 3.2 punkte (Lentelė Nr. 1).
4.8. Nustatant pirkimo sutarties kainodarą taikoma fiksuoto įkainio kainodara.
4.9. Pasiūlymo kaina turi būti pateikiama pasiūlymo dokumentuose – pasiūlymo formoje (2 priede). 2 priedo kainų ir įkainių lentelėje turi būti nurodyti visi reikalaujami įkainiai ir kainos.
4.10. Pasiūlyme nurodoma pasiūlymo kaina ir įkainiai turi būti apskaičiuoti ir išreikšti taip, kaip nurodyta 2 priede. 
Apskaičiuojant pasiūlymo kainą ir visus įkainius, turi būti atsižvelgta į visą pirkimo sąlygose, Specifikacijoje nurodytą pirkimo objekto apimtį ir reikalavimus, kainos sudėtines dalis ir pan. Į pasiūlymo kainą privalo būti įskaičiuoti visi mokesčiai bei visos kitos Teikėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su pirkimo objektu (išskyrus tuos atvejus, kai pirkimo sąlygose aiškiai nurodyta, kad tam tikros konkrečios išlaidos neturi būti įskaičiuotos į sutarties kainą). Pasiūlymo formoje (2 priedas) įkainiai ir kaina turi būti skaičiuojami tikslumo lygiu iki šimtųjų dalių (t. y. du skaičiai po kablelio). Teikėjui nenurodžius kurio nors įkainio, bus laikoma, kad dalyvis tą paslaugą siūlo nemokamai. Galutinė pasiūlymo kaina su PVM (jei taikomas) turi būti nurodyta ir žodžiais.
4.11. PVM mokesčiai turi būti nurodomi atskirai. Ne Lietuvos Respublikoje registruoti Teikėjai privalo į pasiūlymo kainą įskaičiuoti visus privalomus mokesčius, išskyrus Lietuvoje taikomą PVM. Jeigu PVM suma nenurodoma, turi būti nurodytos priežastys, kodėl PVM netaikomas (pvz.: neapmokestinama, 0 proc. PVM tarifas ir t. t.). Jei pasiūlymą teikia ne Lietuvos Respublikoje registruoti Teikėjai, kainas jie pateikia be PVM, užpildydami pasiūlymo formą (2 priedas).
4.12. Teikėjas, teikdamas pasiūlymą, turi nurodyti, kuri Teikėjo pateikiama informacija (pasiūlymo dalis (-ys)) yra konfidenciali. Teikėjo pasiūlyme nurodoma konfidenciali informacija turi atitikti Pirkimų įstatymo ir Civilinio kodekso bei kitiems reikalavimams ir turi būti argumentuotai pagrįsta, t. y. konfidencialia informacija nebus laikoma formaliai ir teoriškai pagrįsta konfidenciali informacija. Siekiant, kad Perkantysis subjektas galėtų užtikrinti Teikėjo informacijos konfidencialumą, elektroniniame pasiūlyme esanti konfidenciali informacija turi būti pateikta atskiru dokumentu ar kitaip pažymėta. Teikėjas dokumento pavadinime nurodo „konfidencialu“ arba ant kiekvieno pasiūlymo lapo, kuriame yra konfidenciali informacija, lapo pradžioje, viršutinės paraštės dešinėje pusėje paryškintomis raidėmis rašo žodį „konfidencialu“. Konfidencialia negalima laikyti informacijos, nurodytos Pirkimų įstatymo 32 straipsnio 2 dalyje. Jeigu Perkančiajam subjektui kyla abejonių dėl Teikėjo pasiūlyme nurodytos informacijos konfidencialumo, jis prašo Teikėjo įrodyti, kodėl nurodyta informacija yra konfidenciali. Jeigu Teikėjas per Perkančiojo subjekto nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
4.13. Elektroninis pasiūlymas CVP IS priemonėmis turi būti pateiktas iki 2025 m.  ________ d. 09 val. 00 min. Lietuvos laiku. Vėliau gautas elektroninis pasiūlymas nenagrinėjamas.
4.14. Pasiūlymas turi galioti ne trumpiau nei 90 kalendorinių dienų nuo paskutinės pasiūlymų pateikimo dienos, šią dieną įskaičiuojant į pasiūlymų galiojimo laikotarpį. Jei pasiūlyme nenurodytas jo galiojimo laikas, laikoma, kad pasiūlymas galioja teik, kiek nustatyta pirkimo dokumentuose. Jei pasiūlyme nurodytas trumpesnis jo galiojimo terminas, pasiūlymas bus atmestas.
4.15. Teikėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas vėl pateikti atšauktą ir pakeistą pasiūlymą, Teikėjas turi jį pateikti iš naujo. Suėjus pasiūlymų pateikimo terminui pakeisti pasiūlymo nebus galima.
4.16. Teikėjas prisiima visus kaštus, susijusius su pasiūlymo rengimu ir pateikimu. Perkantysis subjektas nėra atsakingas ar įpareigotas dėl šių kaštų. Perkantysis subjektas neatsakys ir neprisiims šių išlaidų, nepriklausomai nuo to, kaip vyktų ir baigtųsi pirkimas. Perkantysis subjektas neatsako už elektros teikimo, CVP IS sutrikimus ar už pavėluotai gautą pasiūlymą.
4.17. Jei gauta paklausimų dėl pirkimo dokumentų, teikiami pirkimo dokumentų paaiškinimai ar patikslinimai. Paaiškinimai ar patikslinimai, kol nėra pasibaigęs pasiūlymų pateikimo terminas, gali būti teikiami ir Perkančiojo subjekto iniciatyva. Teikėjai pasiūlymus dėl pirkimo dokumentų patikslinimų gali pateikti ne vėliau kaip likus 2 darbo dienoms iki pasiūlymų pateikimo termino pabaigos.
4.18. Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems Teikėjams. Jei paaiškinimai ar patikslinimai teikiami Perkančiojo subjekto iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei Perkantysis subjektas pirkimo dokumentų paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas netrumpesniam laikui nei tas, kiek vėluojama pateikti pirkimo dokumentų paaiškinimus ar patikslinimus.
4.19. Jei pateikti pirkimo dokumentų paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus Teikėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo pirkimo dokumentų paaiškinimų ar patikslinimų paskelbimo CVP IS priemonėmis dienos. Įvykus šiems pokyčiams, informacija apie atliktus pakeitimus siunčiama visiems prie pirkimo CVP IS prisijungusiems Teikėjams ir paskelbiama prie pirkimo dokumentų.
5. PASIŪLYMŲ ŠIFRAVIMAS
5.1. Teikėjas elektroniniu būdu CVP IS priemonėmis teikiamą pasiūlymą gali užšifruoti.
5.2. Teikėjas, nusprendęs pateikti užšifruotą pasiūlymą, turi:
5.2.1. ne vėliau nei iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą – užšifruoti visus prijungiamus („prisegamus“) pasiūlymo dokumentus – ir užpildytą pasiūlymo formą, parengtą pagal šių pirkimo sąlygų 2 priedą ir kitus dokumentus arba užšifruoti tik prijungiamus („prisegamus“) pasiūlymo dokumentus, kuriuose nurodyta pasiūlymo kaina – užpildytą pasiūlymo formą, parengtą pagal šių pirkimo sąlygų 2 priedą;
5.2.2. suėjus pasiūlymų pateikimo terminui, bet ne vėliau nei iki vokų atplėšimo procedūros pradžios CVP IS susirašinėjimo priemonėmis pateikti slaptažodį, su kuriuo Perkantysis subjektas galės iššifruoti Teikėjo pateiktą užšifruotą pasiūlymą – „išskleisti“ Teikėjo prijungtus („prisegtus“) pasiūlymo dokumentus (toliau – slaptažodis).
5.3. Teikėjui užšifravus elektroniniu būdu CVP IS priemonėmis teikiamą pasiūlymą ir iki vokų atplėšimo procedūros pradžios Perkančiajam subjektui dėl jo paties kaltės nepateikus slaptažodžio arba pateikus neteisingą slaptažodį, kuriuo naudodamasis Perkantysis subjektas negalėjo iššifruoti pasiūlymo –„išskleisti“ Teikėjo prijungtų („prisegtų“) pasiūlymo dokumentų, tai:
5.3.1. jei Teikėjas užšifravo visą elektroniniu būdu CVP IS priemonėmis teikiamą pasiūlymą – visus prijungiamus („prisegamus“) pasiūlymo dokumentus – pasiūlymas bus laikomas nepateiktu ir nevertinamas;
5.3.2. jei Teikėjas užšifravo tik pasiūlymo dokumentus, kuriuose nurodyta pasiūlymo kaina – tik prijungiamus („prisegamus“) užpildytą pasiūlymo formą, parengtą pagal šių pirkimo sąlygų 2 priedą), o kitus pasiūlymo dokumentus pateikė neužšifruotus – Perkantysis subjektas Teikėjo pasiūlymą atmes kaip neatitinkantį pirkimo dokumentuose nustatytų reikalavimų (Teikėjas nepateikė pasiūlymo kainos).
5.4. Iškilus CVP IS techninėms problemoms, kai Teikėjas neturi galimybės pateikti Perkančiajam subjektui slaptažodžio CVP IS susirašinėjimo priemonėmis, Teikėjas turi teisę slaptažodį Perkančiajam subjektui pateikti kitomis priemonėmis pasirinktinai: Perkančiojo subjekto oficialiu elektroniniu paštu, faksu arba raštu. Tokiu atveju Teikėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiuoju subjektu oficialiu jo telefonu ir (arba) kitais būdais). Teikėjas pateikti slaptažodį ne CVP IS susirašinėjimo priemonėmis gali tik tuo atveju, jeigu buvo užfiksuotos techninės problemos (techninė problema – tai nustatytas CVP IS sutrikimas, dėl kurio daugiau nei 10 registruotų naudotojų (skirtingose organizacijose) negali vykdyti būtinų funkcijų, t. y. neįmanoma prisijungti prie CVP IS (https://pirkimai.eviesiejipirkimai.lt/), neveikia CVP IS susirašinėjimo funkcija, neatsidaro pasiūlymų pateikimo langas, ar kitas būtinų funkcijų sutrikimas ir informacija apie CVP IS sutrikimą yra paskelbta Viešųjų pirkimų tarnybos internetinėje svetainėje (http://vpt.lrv.lt)).
6. SUSIPAŽINIMAS SU GAUTAIS PASIŪLYMŲ, PASIŪLYMŲ NAGRINĖJIMAS, VERTINIMAS IR PALYGINIMAS
[bookmark: _Toc320095098]6.1. Pirkimo organizatorius gautus Teikėjų pasiūlymus pradės nagrinėti ne anksčiau nei praėjus 30 min. nuo 4.13 punkte nurodytos pasiūlymų pateikimo termino pabaigos.
6.2. Vadovaujantis pirkimo sąlygų 6.6 punktu, ekonomiškai naudingiausiu pasiūlymu bus laikomas mažiausios kainos pasiūlymas, todėl pasiūlymų vertinimo metu bus vertinamas tik tas pasiūlymas, kuris bus nustatytas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, kaip tai numatyta šio pirkimo sąlygų 7.1 punkte, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai.
6.3. Ekonomiškai naudingiausias pasiūlymas nagrinėjamas, vertinamas šia tvarka:
6.3.1. įvertinama, ar pasiūlyme nurodyta kaina nėra per didelė ir Perkančiajam subjektui nepriimtina;
6.3.2. nagrinėjama ir vertinama dalyvio atitiktis pirkimo sąlygų 3.2 punkte nurodytiems kvalifikacijos reikalavimams bei kokybės vadybos sistemos ir (ar) aplinkos apsaugos vadybos sistemos standartams (jei pirkime tokie reikalavimai keliami), dalyvio pateikto pasiūlymo atitikimas pirkimo dokumentuose, Pirkimų įstatyme, Viešųjų pirkimų įstatyme ir Apraše nustatytiems reikalavimams;
6.3.3. jei ekonomiškai naudingiausią pasiūlymą pateikusio dalyvio pasiūlyme nurodoma paslaugų, ar jų sudedamųjų dalių kaina ar sąnaudos atrodo neįprastai mažos, šio dalyvio prašoma pagrįsti neįprastai mažą kainą ar sąnaudas Pirkimų įstatymo 66 straipsnio 2 ir 3 dalyse nustatyta tvarka;
6.3.4. sudaroma pasiūlymų eilė. Į pasiūlymų eilę traukiami visi, išskyrus atmesti, pasiūlymai, pažymint, kurie pasiūlymai nebuvo įvertinti. Pirmasis pasiūlymų eilėje esantis Teikėjas skelbiamas laimėjęs pirkimą. Jeigu bus nuspręsta derėtis tai pasiūlymų eilė bus nustatoma ekonominio naudingumo mažėjimo tvarka. Kai kelių Teikėjų pasiūlymų ekonominis naudingumas yra vienodas, sudarant pasiūlymų eilę, pirmesnis į pasiūlymų eilę įrašomas Teikėjas, kurio pasiūlymas pateiktas anksčiausiai. Į pasiūlymų eilę surašomi tie Teikėjai, kurių pasiūlymai atitiko pirkimo dokumentų reikalavimus. Eilė nesudaroma, kai pasiūlymą pateikė tik vienas Teikėjas, arba kai pirkimo procedūrų metu, atmetus kitų Teikėjų pasiūlymus, liko vienas Teikėjas.
6.4. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo sąlygų reikalavimams ar šių dokumentų ar duomenų trūksta, Pirkimo organizatorius prašo (kai jis tai gali daryti nepažeisdamas lygiateisiškumo ir skaidrumo principų) dalyvį šiuos dokumentus ar duomenis patikslinti, papildyti arba paaiškinti per jo nustatytą protingą terminą. Duomenys ir (arba) dokumentai tikslinami, aiškinami ar papildomi vadovaujantis Viešųjų pirkimų tarnybos nustatytomis taisyklėmis (Viešųjų pirkimų tarnybos direktoriaus 2022-12-30 įsakymas Nr. 1S-240 „Dėl pasiūlymų patikslinimo, papildymo ar paaiškinimo taisyklių patvirtinimo“ su vėlesniais pakeitimais) (toliau – Viešųjų pirkimų tarnybos taisyklės). Dalyvis iki Pirkimo organizatoriaus nustatyto termino pabaigos raštu privalo atsakyti į prašymą ir patikslinti, papildyti arba paaiškinti pasiūlymą, kaip reikalauja Pirkimo organizatorius.
6.5. Pirkimo organizatorius gali nevertinti viso Teikėjo pasiūlymo, jeigu patikrinęs jo dalį nustato, kad pasiūlymas, vadovaujantis jam nustatytais reikalavimais, turi būti atmetamas.
6.6. Ekonomiškai naudingiausiu pasiūlymu laikomas mažiausios kainos pasiūlymas.
6.7. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
6.8. Vertinamos bus žodžiais nurodytos galutinės pasiūlymų kainos. Jeigu galutinė pasiūlymo kaina nebus nurodyta žodžiais, vertinama bus skaičiais nurodyta galutinė pasiūlymo kaina.
6.9. Pirkimo organizatorius turi teisę priimti sprendimą derėtis su dalyviais, kurių pateikti pasiūlymai atitiks pirkimo sąlygų reikalavimus, jei visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, Perkančiajam subjektui nepriimtinos, kainos. Būtų deramasi dėl siūlomų kainų, Specifikacijos ir sutarties vykdymo sąlygų. Jeigu bus deramasi, visiems dalyviams bus taikomi vienodi reikalavimai, suteikiamos vienodos galimybės ir pateikiama vienoda informacija. Teikiant informaciją, dalyviai nebus diskriminuojami kitų naudai. Pirkimo organizatorius apie derybas visiems dalyviams praneš CVP IS susirašinėjimo priemonėmis. Gavęs pasiūlymą derėtis, dalyvis iki nurodyto termino CVP IS susirašinėjimo priemonėmis galės raštu pateikti galutinį pasiūlymą.
6.10. Jei bus nuspręsta derėtis su dalyviais, Pirkimo organizatorius negalės pasinaudoti 6.2 punkte numatyta galimybe pasiūlymų vertinimo metu vertinti tik tą pasiūlymą, kuris būtų nustatytas kaip galimas laimėtojas. Tokiu atveju Pirkimo organizatorius visų dalyvių pasiūlymus privalo nagrinėti kaip numatyta 6.3.1 – 6.3.3 punktuose.
[bookmark: _Toc320095110]7. PASIŪLYMŲ ATMETIMO PRIEŽASTYS
7.1. Pirkimo organizatorius ekonomiškai naudingiausią pasiūlymą nustato laimėjusiu, jeigu jis tenkina visas šias sąlygas:
7.1.1. dalyvio pasiūlymas ir kvalifikacija atitinka pirkimo dokumentuose nustatytus reikalavimus ir sąlygas;
7.1.2. dalyvis per Pirkimo organizatoriaus nustatytą terminą patikslino, papildė, paaiškino informaciją, kaip nurodyta pirkimo sąlygų 6.4 punkte;
7.1.3. pasiūlyme nurodyta kaina nėra per didelė ir Perkančiajam subjektui nepriimtina. Laikoma, kad pasiūlyta kaina yra per didelė ir nepriimtina, jeigu ji viršija Perkančiojo subjekto pasiūlymų įvertinimui numatytas lėšas, nustatytas ir užfiksuotas Perkančiojo subjekto rengiamuose vidiniuose dokumentuose prieš pradedant pirkimo procedūrą;
7.1.4. Pirkimo organizatorius, išnagrinėjęs dalyvio pagal pirkimo sąlygų 6.3.3 punktą pateiktus dokumentus nustato, kad dalyvis pateikė tinkamus pasiūlyto neįprastai mažos kainos pagrįstumo įrodymus.
7.2. Pirkimo organizatorius gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu dalyviu, jeigu paaiškėja, kad pasiūlymas neatitinka Pirkimų įstatymo 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
7.3. Dalyvio, kuris negalėtų būti nustatytas laimėtoju pagal pirkimo sąlygų 7.1 punkto nuostatas, pasiūlymas atmetamas.
8. INFORMAVIMAS APIE PIRKIMO PROCEDŪRŲ REZULTATUS
8.1. Pirkimo organizatorius visiems pirkimo dalyviams, ne vėliau nei per 3 (tris) darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis ir pateikia informaciją kaip nurodyta Pirkimų įstatymo 68 straipsnio 1 dalyje.
8.2. Jei reikia, Pirkimo organizatorius taip pat nurodo priežastis, dėl kurių buvo priimtas sprendimas nesudaryti pirkimo sutarties.
8.3. Pirkimo organizatorius, gavęs dalyvio raštu pateiktą prašymą, ne vėliau nei per 15 dienų nuo jo gavimo dienos išsamiai pateikia informaciją kaip nurodyta Pirkimų įstatymo 68 straipsnio 2 dalyje.
[bookmark: _Toc320095141][bookmark: _Toc320095470]9. PIRKIMO SUTARTIES SUDARYMAS
9.1. Dalyvis, kurio pasiūlymas nustatytas laimėjęs, sudaryti pirkimo sutarties kviečiamas raštu ir jam nurodomas laikas, iki kada jis turi sudaryti pirkimo sutartį.
9.2. Jeigu dalyvis, kuriam buvo pasiūlyta sudaryti sutartį, raštu atsisako ją sudaryti arba iki Pirkimo organizatoriaus nurodyto laiko nepasirašo pirkimo sutarties, laikoma, kad jis atsisakė sudaryti pirkimo sutartį. Tuo atveju Pirkimo organizatorius siūlo sudaryti sutartį dalyviui, kurio pasiūlymas pagal nustatytą pasiūlymų eilę yra pirmas po dalyvio, atsisakiusio sudaryti pirkimo sutartį, jeigu tenkinamos pirkimo sąlygų 7.1 punkte išdėstytos sąlygos.
9.3. Sudaroma sutartis turi atitikti laimėjusio dalyvio pasiūlymą ir šias pirkimo sąlygas.
9.4. Sutarties projektas pateiktas 3 priede. Sutarties projekto sąlygos yra privalomos Teikėjams ir sudarant sutartį su laimėtoju nebus keičiamos.
9.5. Sutarties valiuta – eurai.
[bookmark: _Hlk190688300]9.6. Perkantysis subjektas reikalauja, kad pirkimą laimėjęs dalyvis, pasirašęs pirkimo sutartį, visą joje nurodytą Paslaugų teikimo laikotarpį sutarčiai įvykdyti reikalingą veiklą būtų apdraudęs ne mažesnės nei 30 000,00 eurų draudimo vertės bendrosios profesinės civilinės atsakomybės draudimu (Sutarties 3 priedas).

10. PRETENZIJŲ IR GINČŲ NAGRINĖJIMO TVARKA
10.1. Pretenzijos pateikiamos ir ginčai nagrinėjami Pirkimų įstatymo nustatyta tvarka. Teikėjo teisės ginčyti Perkančiojo subjekto veiksmus ar priimtus sprendimus reglamentuotos Pirkimų įstatymo VII skyriuje.
11. BAIGIAMOSIOS NUOSTATOS
[bookmark: _Toc317764956][bookmark: _Toc317770518][bookmark: _Toc317770641][bookmark: _Toc317772453][bookmark: _Toc317773722]11.1. Pirkimo procedūros, kurios neapibrėžtos šiose pirkimo sąlygose, vykdomos vadovaujantis Pirkimų įstatymo, Viešųjų pirkimų įstatymo, Aprašo bei poįstatyminių teisės aktų nuostatomis.





Pirkimo organizatorius		              		                                                                                                 											Anželika Gedris


Pirkimo sąlygų
1 priedas

TECHNINĖ SPECIFIKACIJA

	1. SĄVOKOS IR SUTRUMPINIMAI

	1.1. Užsakovas – Uždaroji akcinė bendrovė „Vilniaus viešasis transportas“.
1.2. Paslaugų teikėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį. 
1.3. Sutartis – Sutartis, sudaroma tarp Paslaugų teikėjo ir Užsakovo dėl Pirkimo objekto.
1.4. Paslaugos – Elektrinių autobusų krovimo stotelių techninių projektų rengimas ir konsultacijos, projekto vykdymo priežiūra.

	2. TECHNINIŲ PROJEKTŲ OBJEKTAI IR KIEKIAI 

	2.1. Pirkimo objektą sudaro dvi pagrindinės pirkimo dalys:
2.1.1. 55 vnt. elektrinių autobusų apimties elektros įkrovimo infrastruktūros projektavimas Viršuliškių transporto parke (adresas Justiniškių g. 14 Vilnius) ir projekto vykdymo priežiūra. 
2.1.2. 20 vnt. elektrinių autobusų apimties elektros įkrovimo infrastruktūros projektavimas Verkių transporto parke (adresas Verkių g. 52 Vilnius) ir projekto vykdymo priežiūra. 
2.3. Paslaugų teikėjas pasiūlymo kainoje nurodo: a) elektros įkrovimo stotelių suprojektavimo paslaugų kainą ir b) projekto vykdymo priežiūros paslaugų kainą, įvertinant, kad preliminarus projekto vykdymo priežiūros terminas bus 6 mėn. Detaliau apie sutarties galiojimą nurodoma Specifikacijos 5.14 punkte.
2.4. Užsakovas įsipareigoja sutarties galiojimo laikotarpiu nupirkti projektavimo paslaugas ir sumokėti už projektavimo paslaugas atitinkamą sutarties kainą (Techninės specifikacijos 2.3 punktas a) papunktis). Dėl projekto vykdymo priežiūros paslaugų (Techninės specifikacijos 2.3 punktas b) papunktis), Užsakovas pasilieka teisę, susiklosčius aplinkybėms, kad projekto vykdymo priežiūra taps nebeaktuali dėl pasikeitusio Užsakovo poreikio neįgyvendinti stotelių įrengimo, atsisakyti įsigyti projekto vykdymo priežiūros paslaugas be jokių baudų ar netesybų apmokėjimo.  


	3. TECHNINIŲ PROJEKTŲ APRAŠYMAS 

	Bendrieji reikalavimai projektui, dokumentams, derinimams:
3.1. Prieš pradedant rengti techninį projektą (rengiami Specifikacijos 2.1.1 ir 2.1.2 punktuose numatytiems objektams atskiri techniniai projektai, t. y. dvi dalys)  Paslaugų teikėjas privalo atlikti visus reikalingus tyrimus,  analizes, matavimus ir kt. reikalingus veiksmus pilnai parengti techniniam projektui. 
3.2. Abiem projektavimo objektams parengiamos visos privalomos projekto dalys su žiniaraščiais, bei skaičiuojamosios kainos, sklypo sutvarkymo ir pasirengimo statybai, visoms dalims parengiami konkursiniai žiniaraščiai. 
3.3. Paslaugų teikėjas  privalo atlikti projekto vykdymo priežiūrą teisės aktuose numatyta tvarka.
3.4. Esant poreikiui Paslaugų teikėjas privalo suprojektuoti techninį projektą pilna  apimtimi (įskaitant kitų tinklų iškėlimą ir kitus panašius darbus) jei tai yra būtina galutiniam techniniam projektui parengti ir įgyvendinti užduotis.
 3.5. Paslaugų teikėjas rengdamas techninį projektą privalo projekto sprendinius derinti su Užsakovu. Projektinius sprendinius privaloma numatyti su atsarga įvertinant elektrinio transporto plėtros galimybes (ne mažiau kaip 30 procentų atsarga). 
3.6. Paslaugų teikėjas turi atsižvelgti ir taip pat projektuojant naudotis visomis aprašytomis gerosiomis praktikomis, rekomendacijomis ir/ar reikalavimais kas tiesiogiai ar netiesiogiai būtų susieję su viešojo transporto eksploatavimo specifika ir elektromobilių krovimo aikštelėmis/įrenginiais. Projektuojant būtina numatyti optimalius kabeliavimo atstumus, siekiant išvengti elektros perdavimo nuostolių.
3.7. Paslaugų teikėjas turi parengti techninę dokumentaciją numatant įkrovimo stotelių optimalų išdėstymą, elektros kabelinės linijos paklojimo sprendinius, transformatorinių perdarymo sprendinius, apsauginius elementus, horizontalų žymėjimą, ženklinimą, įkrovimo stotelės pamato įrengimo sprendinius, krovimo kolonėlių tipo parinkimą, krovimo infrastruktūros įrangos parinkimą, specifikuotą taip, kad rinkoje būtų ne mažiau kaip trys teikėjai, galintys pateikti projektuojamus variantus. Be to, tiesiogiai ar netiesiogiai susijusius elementus, kurie tiek projektavimo, tiek pridavimo metu privalės būti derinami su Užsakovu, ESO, VMS ir pan. Projektuojant būtina atsižvelgti į elektros galios praradimą ir sprendinius parengti taip, kad užtikrintų minimalius elektros galios nuostolius.
3.8. Techninėje dokumentacijoje turi būti pateikiami objekto įrengimo sprendiniai, kurie užtikrintų tinkamą prieigų įrengimą, naudojimą ir apsaugą. Aiškumo dėlei paaiškiname, kad visi sprendiniai turi apimti ir elektros kabelinės linijos, saugos ir informacinius elementus (ženklinimą, apsauginius stulpelius, parkavimo bortelius (ratų atmušėjus ir pan.) įskaitant, bet neapsiribojant ir teisės aktuose numatytų specialiųjų žemės naudojimo sąlygų nustatymą (jeigu būtina), daiktinių teisių (jei tokių bus) zonų pažymėjimą Projekte.
 3.9.  Pagal objektus Verkių g. 52 ir Justiniškių g. 14 Vilniuje techninė dokumentacija turi būti parengta atskirai, priklausomai nuo projektuojamos objekto lokacijos ir objekto specifikos, kurią sudaro:
· projektinė dokumentacija;
· statybą leidžiantys dokumentai (jei privalomi) ir (ar) kiti reikalingi leidimai, sutikimai ir pan.;
· projekto ekspertizė (kai ji privaloma ir (ar), kai to pageidauja Užsakovas) Užsakovas atsakingas už ekspertizės rangovo parinkimą, tačiau ekspertizės teigiamos išvados gavimas yra Paslaugų teikėjo atsakomybėje. Paslaugų teikėjas privalo be papildomo Užsakovo apmokėjimo pataisyti techninį projektą pagal ekspertizės privalomas pastabas, jei jos neprieštarauja normatyviniams statybos techniniams dokumentams ir normatyviniams statinio saugos ir paskirties dokumentams.
·  poveikio aplinkai vertinimo ataskaitos (jei privaloma), ir kt. (jei tai buvo atliekama);
· sklypo sutvarkymo planai, jei tai yra reikalinga;
· suprojektuotos įrangos (kabelių) pasai, varžų matavimo protokolai, kabeliavimo schemos ir pan.;
· dokumentai, patvirtinantys teisę įrengti tinklus valstybinėje ir (ar) privačioje žemėje (nacionalinės žemės tarnybos sutikimai, servitutų nustatymo sutartys su servituto zonų brėžiniais, pareiškimai dėl žemės naudojimo sąlygų ir kt.);
· statybos darbų rangos užduotis (specifikacija) rangos paslaugos pirkimui. Ši užduotis turi būti detaliai suformuota, remiantis parengta technine dokumentacija, kad rangovas galėtų efektyviai vykdyti statybos darbus;
· krovimo stotelių ir susijusios infrastruktūros techninės specifikacijos, įskaitant, bet neapsiribojant (krovimo stoteles (hardware), stotelių valdymas (firmware) ir stotelių administravimas (software);
· rekomendacijos (pagal poreikį) dėl pagal rengiamos techninės dokumentacijos nuostatas reikalingus atlikti nepagrindinius darbus (tokius kaip kadastrinių matavimų atlikimas ir kt. darbus, kurie yra tiesiogiai susiję su pirkimo objektu, tačiau nėra priskiriami pagrindiniams darbams) vykdysiantiems rangovams.
3.10.  Projektiniai sprendiniai, jeigu to reikalauja perkamos paslaugos pobūdis,  turi būti suderinti su savivaldybės ir vietovės lygmens kompleksinio ir (ar) teritorijų planavimo dokumentuose nurodyta informacija. Projektiniai sprendiniai, pateikti techninėse specifikacijose, aiškinamuosiuose raštuose, brėžiniuose bei darbų kiekių žiniaraščiuose, turi būti susieti tarpusavyje ir atskirose Techninės dokumentacijos dokumentuose bei tarp atskirų Techninės dokumentacijos sudedamųjų dalių neturi prieštarauti vieni kitiems.
3.11.  Techninė dokumentacija turi būti rengiama naudojant licencijuotą projektavimo programinę įrangą.
3.12.  Rengiant techninę dokumentaciją turi būti vadovaujamasi šių teisės aktų aktualiomis redakcijomis:
-    Elektros energetikos įstatymas (Žin., 2000-08-04, Nr. 66-1984);
· Alternatyviųjų degalų įstatymas;
· Elektros tinklų naudojimo taisyklės Nr. 1-116;
· Saugos eksploatuojant elektros įrenginius taisyklės;
· Elektros linijų ir instaliacijos įrengimo taisyklės;
· Elektros tinklų apsaugos taisyklės;
· Saugos ir sveikatos taisyklės statyboje DT 5-00;
· Bendrosios priešgaisrinės saugos taisyklės BPST;
· Statybos darbai. Statinio statybos priežiūra, STR 1.06.01:2016;
· Statinių klasifikavimas, STR 1.11.01:2017;
· Statinio projektavimas ir ekspertizė, STR 1.04.04:2017;
· Bendrų skirstomųjų elektros tinklų įtampos charakteristikos, EN 50160:1999;
· Darboviečių įrengimo statybvietėse nuostatus;
· Statinio projektas. Lauko inžinerinių tinklų raidiniai ir grafiniai ženklai;
· Architektūrinė – statybinė dokumentacija, planais;
· Statytojo (užsakovo) pateikta dokumentacija (nepriklausomai ar ji pateikta pirkimo metu ar vykdant projektavimo darbus);
· „Kelio ženklų įrengimo ir vertikaliojo ženklinimo taisyklės“;
· „Kelių horizontaliojo ženklinimo taisyklės“;
· „Kelių ženklinimo medžiagų naudojimo ir ženklinimo įrengimo taisyklės“;
· Statybos techninis reglamentas STR 2.06.04:2014 „Gatvės ir vietinės reikšmės keliai. Bendrieji reikalavimai.
· Kiti elektromobilių įkrovimo įrenginių įrengimą reglamentuojantys dokumentai. 
3.13. Techninė dokumentacija turi būti suderinta su kitomis valstybinės priežiūros institucijomis, kaip to reikalauja įstatymai, kiti teisės aktai. 
3.14. Paslaugų teikėjas privalo savo jėgomis gauti visus būtinus leidimus, sąlygas (įskaitant ir ESO sąlygas) ir derinimus. Taip pat Paslaugų teikėjas įsipareigoja apmokėti visas su techninių projektų rengimu ir derinimu susijusias išlaidas. Tai reiškia, visi papildomi darbai (derinimai su institucijomis), reikalingi tinkamam paslaugos suteikimui turi būti įskaičiuoti į paslaugų kainą.

Bendrieji reikalavimai elektromobilių krovimo stotelėms:
Svarbu. Užsakovas šiuo metu vykdo Justiniškių g. objekto kapitalinės rekonstrukcijos techninio projekto stadiją, todėl stotelių sprendiniai turi būti integruoti į jau suprojektuotas sunkiosios technikos išdėstymo zonas.  
3.15. Stotelės turi būti ne mažesnio galingumo kaip 2x150 kW. Nuo vienos stotelės turi būti kraunamos ne mažiau kaip 2 transporto priemonės. 
3.16. Detalios techninės charakteristikos aptariamos techninio projekto vykdymo metu. Paslaugų teikėjas privalo pagal Užsakovo preliminariąją projektavimo užduotį ir atsižvelgiant į diskusijos metu su Užsakovu išgrynintus poreikius pakoreguoti ir su Užsakovu raštu suderinti galutinę projektavimo darbų užduotį.
3.17. Visos sistemos dalys, įskaitant valdiklį, jutiklių sąsajas, ryšio įrenginį, ir kitą reikalingą įrangą, turi būti projektuojamos patalpintos į hermetišką spintą, apsaugančią nuo kritulių, drėgmės, dulkių, vabzdžių ir atitinkančią mažiausiai IP-54 apsaugos klasę. Elektrinių autobusų įkrovimo prieigos korpusas turi būti atsparus korozijai ir agresyviai aplinkai.
3.18. Elektrinių autobusų įkrovimo prieiga turi atitikti šiuos įkrovimo standartus arba lygiaverčius (Paslaugų teikėjas projekte specifikuodamas elektros krovimo stoteles ir/ar kitą įrangą (pvz. kaupiklius) privalės pateikti bent 3 tiekėjus, kurie atitiktų projekte nurodytas technines specifikacijas):
3.19. Autobusų krovimui turi būti naudojamos CCS2 jungtys su ne trumpesniais nei 6 m. ilgio kabeliais kiekvienai jungčiai. Taip pat atsižvelgti į UAB „Vilniaus viešasis transportas“ planus atnaujinant autobusų parką ir parinkti tinkamiausią krovimo sprendinį, priklausomai nuo Užsakovo pateiktų autobusų specifikacijos.
3.20. Elektrinių autobusų įkrovimo stotelė privalo turėti galimybę vienu metu įkrauti du elektrinius autobusus, užtikrinant nurodytą krovimo galią kiekvienoje prieigoje. Stotelės turi turėti galimybę galią paskirstyti dinamiškai, priklausomai nuo transporto priemonės naudojimo galios. 
3.21. Užsakovas elektrinių autobusų įkrovimo stoteles bei visą joms  priklausančią įrangą planuoja įsigyti atskirai, Paslaugų teikėjas privalės atitinkamai pakoreguoti projektinius dokumentus pagal pateiktos įrangos specifikacijas; 
3.22. Krovimo stotelė turi būti suprojektuota pastatoma ant tvirto betoninio pagrindo.
3.23. Visi lauke montuojami įrenginiai turi būti suprojektuoti veikti žemiau nurodytų minimalių aplinkos sąlygų ribose:
 
Lentelė 1. Aplinkos sąlygos.
	Eil. Nr.
	Aplinkos sąlygos
	Įrenginių veikimo ribos

	1
	Aplinkos temperatūra 
	nuo ≤ -30°C iki ≥ +50°C  

	2
	Elektromagnetinė ir elektrostatinė sauga
	Standartinė

	3
	Emisijos (radijo trikdžiai)
	CISPR 22 klasė B (EN 55022 arba lygiavertis)

	4
	Atsparumas radijo bangų poveikiui
	IEC 61000-4-3 (arba lygiavertis)

	5
	Atsparumas elektros iškrovoms
	IEC 61000-4-4 (arba lygiavertis)

	6
	Atsparumas statinei elektrai
	IEC 61000-4-2 (arba lygiavertis)

	7
	Atsparumas radijo bangų indukcijai
	IEC 61000-4-6 (arba lygiavertis)

	8
	Veikimo laikas
	24 val. per parą 7 paras per savaitę 365 dienas per metus



Maksimali perkrova: 110%

Bendrieji reikalavimai operacinei aplinkai:
3.24. Paslaugų teikėjas turi įvertinti troleibusų kontaktinio tinklo elektros ūkį ir parinkti tinkamiausią (optimalią) vietą kabelinių linijų prijungimui prie tinklo;
3.25.  Suprojektuoti būtinus esamos traukos pastoties (TP) ar kitos transformatorinės perdarymo darbus;
3.26. Atlikti relinius skaičiavimus viso elektros ūkio, įvertinus esamos traukos pastoties (TP) ar kitos transformatorinės pakeitimus;
3.27.  Suprojektuoti visą tokiai infrastruktūrai reikalingą horizontalų ir vertikalų ženklinimą įskaitant ir aikštelės ženklinimą.
3.28. Esant nepalankioms ir brangioms ESO sąlygoms Paslaugų teikėjas privalo nagrinėti galimybę prisijungimo galią mažinant atsinaujinančiais energijos šaltiniais (saulė, vėjas);
3.29.  Projektuojant projektinius sprendinius priderinti prie esamos aikšteles infrastruktūros ir kitų parengtų projektų;
3.30. Paslaugų tiekėjas privalo ieškoti optimalių sprendinių, siekiant sumažinti elektros nuostolius, atsirandančius maitinimo kabeliuose (minimalūs atstumai).
3.31. Projektavimo užduotis gali šiek tiek keistis projektavimo stadijoje. Neesminiai pakeitimai nebus laikomi tinkamu pagrindu pratęsti projektavimo terminus ar keisti projektavimo kaštus.

	4. VYKDYMO VIETA 

	4.1.   Justiniškių g. 14, Vilnius
4.2.   Verkių g. 52, Vilnius
4.3. Užsakovas pagal poreikį organizuos susitikimus su Paslaugų teikėjais dėl objekto (-ų) apžiūros. Objekto (-ų) apžiūra bus vykdoma dalyvaujant Užsakovo atstovui ir su kiekvienu Paslaugų teikėju atskirai. Tokie susitikimai su Paslaugų teikėjais bus vykdomi iki pasiūlymų pateikimo termino pabaigos. Objekto (-ų) apžiūros metu nebus atsakoma į klausimus. Visi klausimai Užsakovui turi būti pateikiami pirkimo sąlygose numatyta tvarka. Paslaugų teikėjai, norintys susipažinti su objektu (-ais) privalo iš anksto susitarti dėl apžiūros su Užsakovo Projektų vadovu Juozapas Grabys tel. 0655 57031 el. paštu juozapas.grabys@vilniausvt.lt

	5. VYKDYMO TVARKA IR TERMINAI, TRŪKUMŲ ŠALINIMAS

	Rengiant techninį projektą būtina vadovautis:
5.1. Paslaugų teikėjas techninį projektą rengia vadovaujantis STR 1.04.04:2017 „Statinio projektavimas, projekto ekspertizė“, Lietuvos Respublikos statybos įstatymu ir kitais teisės aktais.
5.2. Visa elektros įranga, pagalbiniai įrenginiai ir instaliacinės detalės turi tikti eksploatavimui elektros energijos tiekimo sistemoje, atitinkančioje standartų LST 1567, LST EN 50160 reikalavimus:
5.3. Vidutinė įtampa: 10kV±10%;
5.4. Žema įtampa: 400/230V±10%; (arba pagal vietinės energetinės sistemos reikalavimus);
5.5. Dažnis: 50Hz;
5.6. Įžeminimo sistema: TN-C-S;
5.7. Laidininko PEN išskaidymas į PE ir N turi būti atliekamas įvadiniame įrenginyje arba pagrindiniame skirstomajame skyde. Laidininko PEN išskaidymo į PE ir N taškas privalo būti įžemintas.
5.8. Kartu su techniniu projektu, derinimui pateikiami visų kabelinių šulinių detalizavimai taip pat susikirtimų su kitais tinklais pjūviai;
5.9. Techninio projekto rengimo eigoje užduotis gali būti detalizuota ar papildyta, nekeičiant šioje užduotyje pateiktų inžinerinių ir kitų objekto sprendinių;
5.10. Techninio projekto rengimo eigoje paaiškėjus, kad kai kurių šios užduoties nurodymų įvykdyti neįmanoma arba tai galima padaryti kitų rodiklių sąskaita, Paslaugų teikėjas apie tai turi informuoti Užsakovą raštu (el. paštu). Paslaugų teikėjas su Užsakovu gali priimti sprendimą ir raštu patvirtinti užduoties pakeitimą;
5.11. Projektuojamus kabelius sujungiant su esamais kabeliais, būtina užtikrinti, kad iki artimiausios esamo kabelio sujungimo movos būtų ne mažesnis nei 50m atstumas. Movų vietas derinti su Užsakovu;
5.12.  Paslaugų teikėjas projektavimo paslaugų teikimą pradeda nuo Sutarties įsigaliojimo dienos. Projektavimo paslaugos suteikiamos per 60 kalendorinių dienų nuo sutarties įsigaliojimo dienos. Projektavimo paslaugų atlikimo terminas gali būti pratęstas, jeigu:  
5.12.1. Užsakovas nevykdo ar netinkamai vykdo savo įsipareigojimus pagal sutartį ir Paslaugų teikėjas dėl to negali vykdyti darbų;
5.12.2. Valstybės ar savivaldos institucijų veiksmai arba bet kokios kitos kliūtys, priskirtinos 
Užsakovui ir (arba) Užsakovo samdomiems tretiesiems asmenims, trukdo Paslaugų teikėjui laiku suteikti paslaugas;
5.12.3. Teikiant Paslaugas paaiškėja nenumatytos aplinkybės (trečiųjų asmenų (valstybinių ir
savivaldybės institucijų bei įstaigų, vyriausybinių ir nevyriausybinių organizacijų), veiksmai ar neveikimas, ikiteismine ar teismine tvarka vykstantys ginčai, su paslaugų sutarties vykdymu susijusių teisės aktų nuostatų pasikeitimas).
5.12.4. Kiekvienu tokiu atveju, Paslaugų teikėjas raštu nedelsdamas, bet ne vėliau kaip per 5 (penkias) darbo dienas nuo tokių aplinkybių atsiradimo, apie tai praneša Užsakovui, pateikdamas minėtų aplinkybių egzistavimo įrodymus. Nurodytas aplinkybes vertina Užsakovas. Užsakovui sutikus, Paslaugų teikimo terminas gali būti pratęsiamas tik minėtų aplinkybių egzistavimo laikotarpiui. Tokiu atveju Šalys sudaro Susitarimą, kuriuo turi būti pratęstas Paslaugų teikimo terminas tiek, kiek dėl kliūčių šalinimo faktiškai vėluos Paslaugų teikimas.

5.13. Nekokybiškos ir (ar) Techninėje specifikacijoje nurodytų reikalavimų neatitinkančios Paslaugos turi būti ištaisytos nuo Užsakovo rašytinio reikalavimo (el. paštu) dėl trūkumų šalinimo pateikimo dienos ne vėliau kaip per 5 darbo dienas.
5.14.  Sutartis galioja iki visų sutartinių įsipareigojimų įvykdymo, t. y. įskaitant elektros stotelių projektavimo paslaugas (60 k. d.) ir Projekto vykdymo priežiūrą. Užsakovas prieš 10 (dešimt) k. d. įsipareigoja Paslaugų teikėją el. paštu informuoti apie numatomą projektų vykdymo priežiūros paslaugų pradžią. Preliminarus projektų vykdymo priežiūros paslaugų teikimo terminas yra 6 (šeši) mėnesiai.
5.14.1. Atsižvelgiant į tai, kad Projekto vykdymo priežiūros paslaugų teikimo pradžia priklauso nuo elektrinių stotelių montavimo darbų pradžios ir gali užsitęsti taip pat dėl elektrinių stotelių montavimo darbų, paleidimo į eksploataciją, numatomas maksimalus sutarties galiojimo terminas, t. y. 36  (trisdešimt šeši) mėnesiai, neįskaitant apmokėjimo termino. 
5.15. Paslaugų priėmimas:
5.15.1. Visos suteiktos Paslaugos turi būti patvirtintos parašais Užsakovo ir Paslaugų teikėjo, pasirašant paslaugų perdavimo–priėmimo aktą (toliau- Aktas). Paslaugų Aktą parengia Paslaugų teikėjas ir teikia Užsakovo atstovui tvirtinti. Aktas Užsakovui turi būti pateiktas per 3 darbo dienas nuo Paslaugų suteikimo dienos. Užsakovas įsitikinęs kad Paslaugos suteiktos tinkamai, pasirašo Aktą. Šalims pasirašius Aktą, Paslaugų teikėjas, ne ilgiau nei per 5 (penkias) darbo dienas, parengia ir Sutartyje nustatyta tvarka Užsakovui pateikia Sąskaitą už suteiktas Paslaugas. 
5.15.2. Jeigu Užsakovas Paslaugų priėmimo-perdavimo metu nustato, kad suteiktos Paslaugos neatitinka nustatytų reikalavimų, Akto jis nepasirašo ir nurodo Paslaugų rezultato trūkumus (klaidas). Pateiktas pastabas Paslaugų teikėjas privalo įvertinti ir ištaisyti nurodytus trūkumus (klaidas) per Užsakovo nurodytą protingą terminą, bet ne ilgesnį nei 5 darbo dienų.
5.15.3. Užsakovo atliktas Paslaugų patikrinimas, priėmimas ir (ar) apmokėjimas už jas nepanaikina Paslaugų teikėjo atsakomybės dėl bet kokio Paslaugų neatitikimo Sutarties ir (ar) Techninės specifikacijos reikalavimams, kuris buvo Paslaugų priėmimo metu, net jeigu tas neatitikimas paaiškėja vėliau. Paslaugų teikėjas taiso po Paslaugų priėmimo Užsakovo pastebėtus Paslaugų rezultato trūkumus per Paslaugų kokybės garantijos laikotarpį nurodytą Techninėje specifikacijoje, o jei toks nenurodytas per 12 mėn. nuo Paslaugų perdavimo priėmimo akto pasirašymo. Trūkumai taisomi tais pačiais terminais, kokie nustatyti trūkumų taisymui pagal teikiamas pastabas Paslaugų priėmimo metu.
5.15.4. Atliktų projektavimo paslaugų Aktas (techninių projektų parengimas) Užsakovui pateikiamas tik užbaigus visas numatytas Justiniškių ir Verkių g. projektavimo paslaugas bei parengus ir pateikus Užsakovui visus reikiamus dokumentus, t. y. projektavimo paslaugų apmokėjimas bus vykdomas 1 (vieną) kartą. Apmokėjimas už projekto vykdymo priežiūros paslaugas bus vykdomas atskirai, t. y. pasibaigus montavimo darbams ir pasirašius priėmimo-perdavimo aktą dėl tinkamai sumontuotų elektrinių stotelių. Aiškumo tikslais finansinis pasiūlymas turi būti aiškiai išskirtas į a) techninio projekto parengimo paslaugos ir b) projekto vykdymo priežiūros paslaugos.
5.15.5. Visos autorinės teisės į kuriamą/sukurtą paslaugą nuo Sutarties įsigaliojimo momento priklauso Užsakovui. 
5.15.6. Užsakovas pasilieka teisę, susiklosčius aplinkybėms, kad projekto vykdymo priežiūra tampa nebeaktuali dėl pasikeitusio Užsakovo poreikio neįgyvendinti stotelių įrengimo, atsisakyti įsigyti projekto vykdymo priežiūros paslaugas be jokių baudų ar netesybų apmokėjimo. 

5. PROJEKTO VYKDYMO PRIEŽIŪROS PASLAUGOS 
5.1. Pagal parengtą Techninį projektą (toliau- Projektas) privaloma suteikti statinio projekto 
vykdymo priežiūros paslaugas Projekto įgyvendinimo metu. Privalu priskirti statinio projekto vykdymo priežiūros vadovą ir statinio projekto dalies vykdymo priežiūros vadovą (-us), kurių funkcijoms priskiriama statinio projekto sprendinių įgyvendinimo priežiūra statybos metu. Projekto vykdymo priežiūros pabaiga bus, kai elektrinės stotelės bus sumontuotos, paleistos į eksploataciją ir priimtos Užsakovo, t. y. bus pasirašytas priėmimo-perdavimo aktas. Suteikiamų paslaugų turinys ir funkcijos nustatytos STR 1.06.01:2016 „Statybos darbai. Statinio statybos priežiūra“. 
5.2. Tuo atveju, jeigu įgyvendinant Projektą išaiškėja, kad reikia koreguoti Projektą (ne dėl Užsakovo pageidavimo, kuris nebuvo įvardintas pirkimo dokumentuose), visi su tuo susiję kaštai padengiami Paslaugų teikėjo sąskaita. Parengto Projekto trūkumų šalinimas statybos metu papildomai nebus apmokamas. Paslaugų teikėjas (projekto vykdymo priežiūrą vykdysiantis subjektas), likus ne mažiau kaip 10 dienų (ar per kitą, su Užsakovu suderintą terminą) iki statybos užbaigimo turi pateikti Užsakovui paskutinės laidos Projektą, t. y. naujai pateiktą ir įformintą pagal visus atliktus Projekto keitimus Projekto vykdymo priežiūros metu. Šis Projektas turi būti pateiktas 2 (dviem) egzemplioriais: 1 (vieną) kopiją popierine forma ir 1 (vieną) kopiją skaitmenine forma (elektroninėje laikmenoje) (tekstinius dokumentus pdf formatu, brėžinius dwg ir pdf formatais). Kiekvienas atskiras dokumentas, pateikiamas skaitmenine forma, turi turėti konkretų, dokumento paskirtį ir esmę atitinkantį, pavadinimą.  
5.3. Į projekto vykdymo priežiūros paslaugas įeina ir atsakymai į suinteresuotų Paslaugų teikėjų klausimus rangos darbų (stotelių montavimo) pirkimo procedūrų metu. Paslaugų teikėjas ne vėliau nei per 2 darbo dienas (ar per kitą su Užsakovu suderintą terminą) privalo pateikti atsakymus į pateiktus klausimus elektroniniu paštu. Į Paslaugų teikėjo apimtis patenka ir gautų rangos pasiūlymų įvertinimas ir išvadų pateikimas, kiek jie atitinka techninio projekto užduotį.
6. PROJEKTO DERINIMAS
6.1. Visi projektai turi būti suderinti su visomis suinteresuotomis institucijomis ir trečiaisiais asmenimis teisės aktuose numatyta tvarka. 
6.2.  Projektai taip pat turi būti suderinti su: 
6.3.  UAB „Vilniaus viešais transportas“; 
6.4.  AB ESO (skirstomųjų tinklų operatorius; jeigu privaloma); 
6.5.  Paslaugų teikėjas esant būtinumui turi derinti projektus su trečiosiomis suinteresuotomis šalimis. 
6.6. Projekto derinimas įeina į bendrą projektavimo paslaugų suteikimo terminą nurodytą Techninės specifikacijos 5.12 punkte.
6.7. Paslaugų teikėjas privalo nusimatyti ir dalyvauti nuotoliniu būdu kas savaitiniuose Projektavimo susitikimuose naudojant „Microsoft Teams“ ar kitą Užsakovo pasirinktą įrankį (reikia turėti kompiuterį /  mobilųjį telefoną / planšetę su interneto ryšiu ir garso sistema) problemų ir proceso aptarimui. Šiuos susitikimus (nuotoliniu būdu) savo nuožiūra organizuoja Užsakovas. 
6.7.1. Paslaugų teikėjas ne vėliau kaip per 5 (penkias) dienas nuo sutarties įsigaliojimo dienos, įsipareigoja paskirti projekto vadovą (Paslaugų teikėjo atstovą) ir suteikti jam visus įgaliojimus, būtinus Paslaugų teikėjo vardu veikti pagal sutartį. Paslaugų teikėjo atstovas įgyja teisę sutarties tikslais veikti Paslaugų teikėjo vardu nuo momento, kai Paslaugų teikėjas praneša Užsakovui apie jo paskirtą atstovą.
6.7.2. Paslaugų teikėjo  paskirto projektų vadovo dalyvavimas kas savaitiniuose Projektavimo susitikimuose yra privalomas. 
7. PROJEKTO PATEIKIMAS UŽSAKOVUI 
7.1. Paslaugų teikėjas įsigaliojus sutarčiai ne vėliau kaip per 5 d. d. pateikia Užsakovui Grafiką, kuriame įvardinti Projekto įgyvendinimo etapai (išskyrus Projekto vykdymo priežiūros paslaugas), vadovaujantis Techninės specifikacijos reikalavimais ir terminais, kuris negali būti ilgesnis kaip 60 kalendorinių dienų. 
7.2. Suderintas techninis projektas Užsakovui turės būti pateiktas 1 (viena) popierine byla ir 1 (viena) skaitmenine  jo  kopija, įrašyta  į  kompaktinį  diską  (1 komplektas .pdf formate, kitas komplektas originaliuose formatuose, tokiuose, kaip docx, dwg, xls ir t.t.).
8. APLINKOSAUGOS REIKALAVIMAI
8.1. Pirkime taikomi žaliojo pirkimo reikalavimai, vadovaujantis Lietuvos Respublikos aplinkos ministro patvirtintu 2011 m. birželio 28 d. įsakymu Nr. D1-508 ,,Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo” (toliau – Aprašas), šalys, vykdydamos sutartį, įsipareigos laikytis šių aplinkosaugos reikalavimų:
8.1.1. vadovaujantis Aprašo 4.4.4.1 nuostatomis mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su sutarties vykdymu susiję dokumentai Pirkėjui turės būti pateikti tik elektroniniu formatu (nebent sutartyje ir jos prieduose numatyta kitaip). Išimtiniais atvejais su sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, kaip numatyta Aprašo 2 priede;
8.2.2. Teikėjas teikiamoms paslaugoms turi taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą (EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais teikėjo pateiktais lygiaverčiais įrodymais.
	9. PRIEDAI  

	 Priedai: 
1. Justiniškių g. 14 teritorijos planas; 
2. Verkių g. 52 teritorijos planas; 
3.   žemės sklypų RC išrašai. 







Pirkimo sąlygų 3 priedas


PIRKIMO SUTARTIES PROJEKTAS

ELEKTRINIŲ AUTOBUSŲ KROVIMO STOTELIŲ TECHNINIŲ PROJEKTŲ RENGIMO IR KONSULTACIJŲ, PROJEKTO VYKDYMO PRIEŽIŪROS 
PASLAUGŲ PIRKIMO-PARDAVIMO PIRKIMO SUTARTIS
 NR. _______________________

2025 m. ______________ mėn. __ d.
Vilnius
Uždaroji akcinė bendrovė „Vilniaus viešasis transportas“, pagal Lietuvos Respublikos įstatymus įsteigta ir veikianti įmonė, juridinio asmens kodas 302683277, kurios registruota buveinė yra Žolyno g. 15, LT-10209 Vilnius, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama generalinio direktoriaus ______________, veikiančio pagal bendrovės įstatus (toliau – Pirkėjas), 
ir
_____________________, juridinio asmens kodas _______________, kurios registruota buveinė yra _______________, atstovaujama _______________, veikiančio pagal _____________________ (toliau – Teikėjas), 
toliau vadinamos Šalimis, o kiekviena atskirai – Šalimi,
vadovaudamosi Elektrinių autobusų krovimo stotelių techninių projektų rengimo ir konsultacijų, projekto vykdymo priežiūros paslaugų mažos vertės pirkimo skelbiamos apklausos būdu (BVPŽ kodas: 71320000 „Inžinerinio projektavimo paslaugos“) (toliau – pirkimas), _____ paskelbto CVP IS pirkimo Nr. ______, kurio laimėtoju pripažintas Teikėjas, rezultatais,
sudarė šią viešojo pirkimo-pardavimo sutartį (toliau – Sutartis) ir susitarė dėl toliau išvardintų sąlygų:
1. Straipsnis
Sutarties dalykas
1.1. Paslaugų teikimo laikotarpiu Teikėjas įsipareigoja šioje Sutartyje nustatyta tvarka suteikti elektros įkrovimo infrastruktūros projektavimo paslaugas Viršuliškių transporto parke (adresas Justiniškių g. 14 Vilnius) ir Verkių transporto parke (adresas Verkių g. 52 Vilnius) bei projekto vykdymo priežiūros paslaugas (toliau – Paslaugos). Pirkimo objekto aprašymas yra pateiktas Sutarties 1 priede „Techninė specifikacija“ (toliau – Specifikacija).
1.2. Pirkėjas įsipareigoja sutarties galiojimo laikotarpiu nupirkti projektavimo paslaugas ir sumokėti už projektavimo paslaugas atitinkamą sutarties kainą. Dėl projekto vykdymo priežiūros paslaugų, Pirkėjas pasilieka teisę, susiklosčius aplinkybėms, kad projekto vykdymo priežiūra taps nebeaktuali dėl pasikeitusio Pirkėjo poreikio neįgyvendinti stotelių įrengimo, atsisakyti įsigyti projekto vykdymo priežiūros paslaugas be jokių baudų ar netesybų apmokėjimo.  
1.3. Teikėjas visas galimas išlaidas įskaičiuoja į paslaugų kainą. Siūlomoje kainoje turi būti įskaičiuotos visos Teikėjo išlaidos ir mokėtini mokesčiai, rinkliavos būtini tinkamam Sutarties įvykdymui, įskaitant bet neapsiribojant:
1.3.1. visomis su dokumentų, kurių pagal šios sutarties sąlygas ir Specifikacijos reikalavimus gali reikalauti Pirkėjas, rengimu ir pateikimu susijusiomis išlaidomis;
1.3.2. aprūpinimo įrankiais, reikalingais paslaugoms atlikti, transporto, ir kt. išlaidomis; 
1.3.3. pagal techninės užduoties ar projektavimą reglamentuojančių teisės aktų reikalavimus būtinų atlikti  tyrimų išlaidomis, leidimų gavimų ir (ar) su projektų rengimu / derinimu susijusios išlaidos.
1.4. Teikėjas prisiima visą riziką dėl ne nuo Pirkėjo priklausančių aplinkybių, dėl kurių padidės su Sutarties vykdymu susijusios Teikėjo išlaidos ir Sutarties vykdymas taps sudėtingesnis (Teikėjui padidės įsipareigojimų vykdymo kaina). Paslaugų kaina jokiais atvejais nebus didinama, išskyrus Sutartyje nustatytus kainos peržiūros procedūros atvejus.
1.5. Vadovaujantis Lietuvos Respublikos aplinkos ministro patvirtintu 2011 m. birželio 28 d. įsakymu Nr. D1-508 ,,Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo” (toliau – Aprašas), Šalys, vykdydamos sutartį, įsipareigos laikytis šių aplinkosaugos reikalavimų:
1.5.1. vadovaujantis Aprašo 4.4.4.1 nuostatomis mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su sutarties vykdymu susiję dokumentai Pirkėjui turės būti pateikti tik elektroniniu formatu (nebent sutartyje ir jos prieduose numatyta kitaip). Išimtiniais atvejais su sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, kaip numatyta Aprašo 2 priede;
1.5.2 vadovaujantis Aprašo 4.3 nuostatomis Teikėjas, teikdamas Paslaugas, turi taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą (EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais Teikėjo pateiktais lygiaverčiais įrodymais.

2. Straipsnis
Sutarties vertė ir mokėjimo sąlygos
2.1. Sutarties vertė maksimaliam Sutarties galiojimo laikotarpiui:	
2.1.1. Sutarties vertė, skirta Specifikacijoje nurodytų paslaugų pirkimui: eurais be PVM – _______ Eur (__________ eurų). Kaina yra maksimali suma už kurią Pirkėjas pirks paslaugas. Galutinė Sutarties kaina bus suskaičiuojama pagal faktiškai suteiktų ir priimtų Paslaugų kiekį:
2.1.1. Paslaugų kaina projektavimo paslaugoms Viršuliškių ir Verkių transporto parkuose eurais be PVM – _______ Eur (__________ eurų);
2.1.2. Paslaugų kaina projekto vykdymo priežiūros paslaugoms Viršuliškių ir Verkių transporto parkuose eurais be PVM – _______ Eur (__________ eurų).
2.1.2. Sutarties vertės, skirtos Specifikacijoje nurodytų paslaugų pirkimui, 21 proc. PVM: eurais – _________Eur (___________ eurų);
2.1.3. Sutarties vertė, skirta Specifikacijoje nurodytų paslaugų pirkimui: eurais su 21 proc. PVM – ___________ Eur (________________ eurų).
2.2. Nustatant Sutarties kainodarą taikoma fiksuoto įkainio kainodara.
2.3. Paslaugų kainų detalizavimas nurodytas Sutarties 3 priede. Paslaugų mato vienetų kaina be PVM visą Sutarties galiojimo laikotarpį yra nekeičiama, išskyrus toliau nurodytus atvejus. Jei Sutarties galiojimo laikotarpiu Lietuvos Respublikos teisės aktų nustatyta tvarka pasikeistų Paslaugoms taikomas PVM dydis, Šalys sutaria, kad įsigaliojus šiems Lietuvos Respublikos teisės aktams, nuo naujojo Paslaugoms taikomo PVM dydžio įsigaliojimo dienos Pirkėjo užsakomoms Teikėjo teikiamoms Paslaugoms bus taikomas naujasis PVM dydis.
2.4. Sutarties vertė be PVM visą Sutarties galiojimo laikotarpį yra nekeičiama, išskyrus toliau nurodytus atvejus. Jei Sutarties galiojimo laikotarpiu Lietuvos Respublikos teisės aktų nustatyta tvarka pasikeistų Paslaugoms taikomas PVM dydis, Šalys sutaria, nuo Lietuvos Respublikos teisės aktų dėl PVM pasikeitimo įsigaliojimo dienos, likusiai (neišpirktai) pradinės Sutarties vertei be PVM daliai bus taikomas naujasis PVM dydis.
2.5. 2.3 ir 2.4 punktuose nurodyti Šalių susitarimai įforminami raštiškai ne vėliau nei per 10 darbo dienų nuo Lietuvos Respublikos teisės aktų dėl PVM pasikeitimo įsigaliojimo dienos.
2.6. Bet kuri Sutarties Šalis Sutarties galiojimo metu ne anksčiau nei praėjus 6 mėnesiams nuo Sutarties įsigaliojimo dienos arba praėjus ne mažiau nei 6 mėnesiams nuo paskutinio (ankstesnio) paslaugų įkainio ar kainos perskaičiavimo (keitimo) turi teisę inicijuoti paslaugų įkainio ar kainos perskaičiavimą (keitimą), jei atsiranda Sutarties 2.7 punkte nurodytos sąlygos. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
2.7. Paslaugų įkainiai ar kaina gali būti tikslinami, jei Valstybės duomenų agentūros oficialiai skelbiami vartotojų kainų indeksai (individualaus vartojimo išlaidų pagal paskirtį klasifikatorius – „00 Vartojimo prekės ir paslaugos“) pakinta daugiau kaip 10 proc. Vartotojų kainų indeksai skelbiami Valstybės duomenų agentūros interneto svetainėje. Šiuos indeksus galima rasti (žingsniai): https://osp.stat.gov.lt →Visi rodikliai →Rodiklių duomenų bazė →Pagal temą →Ūkis ir finansai (makroekonomika)→Kainų indeksai, pokyčiai ir kainos →Vartotojų kainų indeksai (VKI), kainų pokyčiai, svoriai, vidutinės kainos →Vartotojų kainų indeksai →Vartotojų kainų indeksai (2015 m. – 100)→ Viršuje spaudžiame v Lentelės parinktys → Laikotarpis → pasirenkame „Atžymėti visas“ ir nurodome laikotarpį → paspaudžiamas mygtukas „Pritaikyti“.
2.8. Paslaugų įkainis ar kaina keičiama pagal perskaičiavimo formulę:
a1=a x k (1), kur

[bookmark: _Hlk103087836]a1 – perskaičiuotas (pakeistas) įkainis  ar kaina (Eur be PVM);
a – įkainis (Eur be PVM) ar kaina (pasiūlyme nurodytas įkainis ar kaina, o jei jis jau buvo perskaičiuota, tai paskutinio perskaičiavimo įkainis ar kaina);
k – perskaičiavimo koeficientas
k= Indnaujausias / Indpradžia (2), kur

Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas Valstybės duomenų agentūros oficialiai skelbiamas kainų indeksas;
Indpradžia – pasiūlymo pateikimo mėnesio ar laikotarpio pradžios datos (mėnesio) Valstybės duomenų agentūros oficialiai skelbiamas kainų indeksas.
Skaičiavimams indeksų reikšmės imamos keturių skaitmenų po kablelio tikslumu, o apskaičiuotas įkainis suapvalinamas iki dviejų skaitmenų po kablelio.
Atlikdamos perskaičiavimą, Šalys vadovaujasi Valstybės duomenų agentūros viešai Oficialiosios statistikos portale paskelbtais rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
2.9. Sutarties 2.8 punkte nurodytu perskaičiavimo koeficientu bus perskaičiuojama ir nepanaudota (neišpirkta) pradinės Sutarties vertės dalis.
2.10. Šis Sutarties pakeitimas įforminamas papildomu Šalių susitarimu per 10 darbo dienų nuo Šalies prašymo kitai Šaliai perskaičiuoti įkainius ar kainą pateikimo dienos, kuris įsigalioja nuo abiejų Šalių atstovų pasirašymo dienos ir pradedamas taikyti tik Pirkėjo mokėjimams pagal Sutartį už paslaugas, suteiktas po paslaugų įkainio ar kainos pakeitimo. Susitarime nurodomas paslaugų įkainio ir Sutarties vertės pakeitimo pagrindas, indekso reikšmė laikotarpio pradžioje ir jos nustatymo data, indekso reikšmė laikotarpio pabaigoje ir jos nustatymo data, indekso pokyčio koeficientas, perskaičiuotas fiksuotas įkainis ar kaina, perskaičiuota Sutarties vertė bei kita perskaičiavimui reikšminga informacija.
2.11.Visos suteiktos Paslaugos turi būti patvirtintos parašais Teikėjo ir Pirkėjo, pasirašant paslaugų perdavimo–priėmimo aktą (toliau- Aktas). Paslaugų Aktą parengia Teikėjas ir teikia Pirkėjo atstovui tvirtinti. Aktas Pirkėjui turi būti pateiktas per 3 darbo dienas nuo Paslaugų suteikimo dienos. Pirkėjas įsitikinęs kad Paslaugos suteiktos tinkamai, pasirašo Aktą. Šalims pasirašius Aktą, Teikėjas, ne ilgiau nei per 5 (penkias) darbo dienas, parengia ir Sutartyje nustatyta tvarka Pirkėjui pateikia PVM sąskaitos faktūrą už suteiktas Paslaugas. Detaliau apie Paslaugų priėmimą yra aprašoma Specifikacijoje. 2.11.1. Atsižvelgiant į Sutarties pobūdį ir ypatumus, Šalys susitaria, kad už suteiktas paslaugas Pirkėjas atsiskaitys per 60 (šešiasdešimt) kalendorinių dienų nuo PVM sąskaitos faktūros pateikimo dienos. PVM sąskaitos faktūros privalo būti teikiamos naudojantis sistemos SABIS priemonėmis Specifikacijos nustatyta tvarka.
2.11.2.	Atliktų projektavimo paslaugų Aktas (techninių projektų parengimas) Pirkėjui pateikiamas tik užbaigus visas numatytas Justiniškių ir Verkių g. projektavimo paslaugas bei parengus ir pateikus Pirkėjui visus reikiamus dokumentus, t. y. projektavimo paslaugų apmokėjimas bus vykdomas 1 (vieną) kartą. Apmokėjimas už projekto vykdymo priežiūros paslaugas bus vykdomas atskirai, t. y. pasibaigus montavimo darbams ir pasirašius priėmimo-perdavimo aktą dėl tinkamai sumontuotų elektrinių stotelių. 
2.12. Teikėjas, pateikdamas Pirkėjui PVM sąskaitą faktūrą sistemos SABIS priemonėmis, joje privalo įrašyti Sutarties numerį ir paslaugų pavadinimus tokius, kokie nurodyti Specifikacijoje. Priešingu atveju Pirkėjas gali grąžinti arba atmesti pateiktą PVM sąskaitą faktūrą ir įpareigoti Teikėją pateikti PVM sąskaitą faktūrą su tinkamai identifikuotomis paslaugomis ir Sutarties numeriu.
2.13. Šalys susitaria, kad nepaisant to, kas nurodyta mokėjimo pavedimuose, Pirkėjui atlikus mokėjimus pagal Sutartį įmokos pirmiausiai yra skiriamos padengti anksčiausiai atsiradusius įsiskolinimus pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jos buvo priskaičiuotos pagal Sutartį).
2.14. Pirkėjas už suteiktas paslaugas Teikėjui atsiskaito mokėjimo pavedimu į Teikėjo nurodytą banko sąskaitą:
Sąskaitos Nr. _____________________
Bankas: _____________________
Banko kodas: _____________________
3. Straipsnis
Paslaugų teikimo terminai ir sąlygos
3.1. Paslaugų teikimo tvarka, sąlygos ir reikalavimai nurodyti Specifikacijoje.
3.2. Pirkėjui patvirtinus Aktą ir Šalims jį pasirašius, bus laikoma, kad Teikėjas suteikė Paslaugas tinkamai ir kokybiškai, Pirkėjas suteiktas Paslaugas priėmė. Pirkėjui patvirtinus Aktą Teikėjas gali teikti PVM sąskaitą faktūrą.
3.3. Šalių paskirti asmenys, atsakingi už Sutarties vykdymą, nurodyti Sutarties 15.7 punkte.
4. Straipsnis
Paslaugų kokybė
4.1. Paslaugos privalo atitikti šioje Sutartyje bei pirkimo dokumentuose nustatytus reikalavimus.
4.2. Paslaugų teikimo kokybės trūkumų stebėjimas ir veiksmai, nustačius trūkumus, nurodyti Specifikacijoje.
4.3. Teikėjas garantuoja Paslaugų kokybę bei paslėptų trūkumų nebuvimą.
5. Straipsnis
Šalių pareigos ir atsakomybė
5.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti savo įsipareigojimus, prisiimtus Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
5.2. Teikėjas įsipareigoja:
5.2.1. nuosekliai vykdyti Sutartį, Specifikacijoje nurodytais terminais ir sąlygomis suteikti Sutartyje nurodytas Paslaugas ir atlikti kitus įsipareigojimus, numatytus Sutartyje ir (ar) Specifikacijoje užtikrinant Paslaugų atitiktį įprastai tokios rūšies Paslaugoms keliamiems reikalavimams;
5.2.2. gavus iš Pirkėjo pranešimą dėl nekokybiškai suteiktų ar teikiamų Paslaugų, pašalinti juos Specifikacijoje nustatyta tvarka ir terminais bei išspręsti visus su tuo susijusius klausimus;
5.2.3. nedelsiant raštu informuoti Pirkėją apie bet kurias aplinkybes, kurios trukdo ar gali sutrukdyti Teikėjui nustatytais terminais suteikti Paslaugas ir (ar) vykdyti Sutartį;
5.2.4. ne vėliau nei per 10 (dešimt) darbo dienų nuo Sutarties įsigaliojimo dienos turi pateikti Pirkėjui bendrosios profesinės civilinės atsakomybės draudimo galiojančią sutartį (kopiją) arba draudimo liudijimą (polisą) ir jo priedus (kopijas), įrodančius, kad Teikėjas Paslaugų teikimo laikotarpį pirkimo sutarčiai įvykdyti reikalingą veiklą apdraudęs ne mažesnės nei 30 000,00 eurų draudimo vertės bendrosios profesinės civilinės atsakomybės draudimu, ir dalyvio įmokos draudimo bendrovei už jos išduotą draudimo liudijimą (polisą) sumokėjimą patvirtinančius dokumentus (kopijas), įrodančius, kad draudimo liudijimas (polisas) pirkimo sutarties įsigaliojimo dieną yra galiojantis, arba kitus dokumentus (kopijas), patvirtinančius, kad draudimo liudijimas (polisas) pirkimo sutarties įsigaliojimo dieną bus galiojantis.
5.2.6. užtikrinti, kad Sutartį vykdys pirkime pasiūlyti ir (ar) kvalifikacinius reikalavimus atitinkantys subteikėjai ir (ar) specialistai. Teikėjas yra atsakingas už subteikėjų vykdomą Sutarties dalį, lyg ją vykdytų pats ir privalo užtikrinti, kad subteikėjai laikytųsi Sutarties nuostatų.
5.2.6. sutarties vykdymo metu pateikti reikalingą dokumentaciją pagal Specifikacijoje nurodytus reikalavimus;
5.2.7. savo jėgomis gauti visus būtinus leidimus, sąlygas (įskaitant ir ESO sąlygas) ir derinimus. Visi papildomi darbai (derinimai su institucijomis), reikalingi tinkamam Paslaugų suteikimui turi būti įskaičiuoti į paslaugų kainą;
5.2.8. pagal parengtą techninį projektą privaloma suteikti statinio projekto vykdymo priežiūros paslaugas projekto įgyvendinimo metu;
5.2.9. ne vėliau kaip per 5 (penkias) dienas nuo sutarties įsigaliojimo dienos, įsipareigoja paskirti projekto vadovą (Teikėjo atstovą) ir suteikti jam visus įgaliojimus, būtinus Teikėjo vardu veikti pagal sutartį;
5.2.10. įsigaliojus sutarčiai ne vėliau kaip per 5 d. d. pateikti Pirkėjui Grafiką, kuriame įvardinti Projekto įgyvendinimo etapai (išskyrus Projekto vykdymo priežiūros paslaugas), vadovaujantis Techninės specifikacijos reikalavimais ir terminais;
5.2.11. susipažinti ir santykiuose su Pirkėju ir Sutarties vykdymui pasitelkiamomis trečiosiomis šalimis laikytis Pirkėjo valdybos sprendimu patvirtintos Darnumo politikos (toliau – Politika) nuostatų, įtvirtinančių nuolatinio veiklos tobulinimo ir darnios veiklos principus, jų įgyvendinimo gaires. Susipažinti su Politika ir/ar jos pakeitimais galima adresu https://www.vilniausviesasistransportas.lt/veiklos-politikos/. Teikėjas privalo užtikrinti, kad šio punkto reikalavimų laikytųsi tiek Teikėjas, tiek ir jo Sutarties vykdymui pasitelkiamų trečiųjų asmenų darbuotojai, valdymo ir priežiūros organų nariai bei kiti atstovai;
5.2.12. tinkamai vykdyti kitus įsipareigojimus, numatytus Sutartyje, įskaitant Specifikaciją ir galiojančiuose Lietuvos Respublikos teisės aktuose.
5.3. Pirkėjas įsipareigoja:
5.3.1. sudaryti sąlygas ir leisti Teikėjui ir jo darbuotojams reikiamai, tinkamai ir laiku suteikti Sutartyje nurodytas Paslaugas bei bendradarbiauti su Teikėju;
5.3.2. sutarties vykdymo metu suteikti visą reikalingą informaciją ir pateikti reikalingą dokumentaciją pagal Specifikacijoje nurodytus reikalavimus;
5.3.3. bendradarbiauti su Tiekėju vykdant Pagrindinę sutartį;
5.3.4. nedelsiant informuoti Teikėją apie pastebėtus Paslaugų trūkumus, kokybės neatitikimus Sutartyje ar Specifikacijoje nustatytiems reikalavimams;
5.3.5. nereikalauti Teikėjo ir jo darbuotojų vykdyti funkcijų, nenumatytų šioje Sutartyje, išskyrus atvejus, kai jos tiesiogiai siejasi su jų pareigomis. Pirkėjas, bet kokiais atvejais neturi teisės reikalauti, kad Teikėjo darbuotojai atliktų neteisėtą veiką;
5.3.6. organizuoti kas savaitinius susitikimus projektavimo problemų ir procesų aptarimui;
5.3.7. prieš 10 (dešimt) k. d. el. paštu informuoti Teikėją apie numatomą projektų vykdymo priežiūros paslaugų pradžią;
5.3.8. priimti Teikėjo tinkamai suteiktas Paslaugas, jeigu jos atitinka Specifikacijos ir Sutarties reikalavimus bei kitus Paslaugai taikomus privalomus kokybės reikalavimus;
5.3.9. atsiskaityti su Teikėju šioje Sutartyje nustatyta tvarka ir sąlygomis;
5.3.10. tinkamai vykdyti kitus įsipareigojimus, numatytus Sutartyje.
5.4. Visa Pirkėjo Teikėjui pateikta ir Sutarties vykdymo metu sukurta/sužinota informacija yra laikoma Pirkėjo konfidencialia informacija, išskyrus viešai prieinamą informaciją ir pirkimo dokumentus, kurie pagal galiojančius teisės aktus pripažįstami vieša / nekonfidencialia informacija. Visais kitais atvejais Pirkėjas turi patvirtinti raštu, kad tam tikra pateikta informacija nėra konfidenciali. Paslaugų teikėjas įsipareigoja neatskleisti konfidencialios informacijos jokiam trečiajam asmeniui be išankstinio raštiško Pirkėjo sutikimo, o taip pat nenaudoti konfidencialios informacijos asmeniniams ar trečiųjų asmenų poreikiams, išskyrus atvejus, kai tokia informacija privalo būti atskleista įstatymų ar kitų teisės aktų nustatyta tvarka. Paslaugų teikėjas, pažeidęs Sutartyje numatytą konfidencialumo pareigą,  įsipareigoja pagal argumentuotą Pirkėjo reikalavimą sumokėti 3000 EUR (trijų tūkstančių eurų) baudą ir atlyginti visus kitus Pirkėjo patirtus nuostolius, kiek jų nepadengia numatyta bauda. 
5.5. Pasirašius Paslaugų Aktą, visos autoriaus teisės į projektą (-us) ir kitą suteiktų Paslaugų dokumentaciją besąlygiškai pereina Pirkėjui. 
5.6. Šalys įsipareigoja neperduoti ir (ar) neperleisti trečiajai šaliai jokių iš šios Sutarties kilusių teisių, pareigų ir (ar) pretenzijų bei reikalavimų atitinkamai Teikėjo ar Pirkėjo atžvilgiu be išankstinio kitos Šalies rašytinio sutikimo.
5.7. Šalys įsipareigoja per 5 darbo dienas raštu informuoti viena kitą apie Sutartyje nurodytų atsakingų už Sutarties vykdymą asmenų, banko ir kitų rekvizitų pasikeitimus nuo šių pasikeitimų atsiradimo momento. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
5.8. Sutarties įvykdymas užtikrinamas Sutartyje numatytomis netesybomis.
5.9. Pirkėjas, uždelsęs atsiskaityti už suteiktas Paslaugas Sutartyje nustatytu terminu, Teikėjui pareikalavus, nuo sekančios (po pareikalavimo) dienos moka 0,05 proc. dydžio delspinigius nuo nesumokėtos sumos (be PVM) už kiekvieną uždelstą dieną, bet ne daugiau nei 6,0 proc. nuo nesumokėtos sumos (be PVM). Šalys susitaria, kad šiuo atveju palūkanos nemokamos. 
5.10.Teikėjas, uždelsęs suteikti projektavimo paslaugas Specifikacijoje  nurodytais terminais, Pirkėjui pareikalavus, nuo sekančios (po pareikalavimo) dienos už kiekvieną uždelstą dieną moka Pirkėjui 0,05 procento dydžio delspinigius nuo elektros įkrovimo stotelių projektavimo paslaugų kainos (Justiniškių ir Verkių g.). 
5.11. Teikėjas, neištaisęs Pirkėjo nurodytų trūkumų Specifikacijoje nustatytais terminais, Pirkėjui pareikalavus, nuo sekančios (po pareikalavimo) dienos už kiekvieną uždelstą dieną moka 0,05 procento dydžio delspinigius nuo elektros įkrovimo stotelių projektavimo paslaugų kainos (Justiniškių ir Verkių g.).
5.12. Pirkėjui pareikalavus, Teikėjas moka 500,00 EUR dydžio baudą už kiekvieną tokį atvejį, jeigu paaiškėja, jog Teikėjas be Pirkėjo rašytinio sutikimo pasitelkė arba pakeitė Subteikėją / jungtinės veiklos partnerį/ Specialistą, nesilaikydamas Sutarties įtvirtintos tvarkos. Po baudos sumokėjimo, Teikėjo pažeidimai skaičiuojami iš naujo.
5.13. Teikėjas, Sutartyje ir (ar) Specifikacijoje nurodytomis sąlygoms neįvykdęs savo prievolių ne dėl Pirkėjo ar Pirkėjo darbuotojo kaltės arba nevykdo kitų įsipareigojimų pagal Specifikacijos reikalavimus (dokumentų teikimas, konsultavimas ir kt.) Pirkėjui pareikalavus, nuo sekančios (po pareikalavimo) dienos moka 200,00 (du šimtai) eurų vienkartinę baudą už kiekvieną pasikartojantį tokį kartą. Po baudos sumokėjimo, Teikėjo pažeidimai skaičiuojami iš naujo.
5.14. Teikėjas, nekokybiškai, nesilaikant Specifikacijos ir (ar) Sutarties reikalavimų, teikia projekto vykdymo priežiūros paslaugas ir (ar) neištaiso trūkumų projektų vykdymo priežiūros metu, ir (ar) nevykdo kitų įsipareigojimų pagal projekto priežiūros vykdymo reikalavimus nustatytus Specifikacijoje ir (ar) Sutartyje, Pirkėjui pareikalavus, nuo sekančios (po pareikalavimo) dienos už kiekvieną uždelstą dieną moka Pirkėjui 0,05 procento dydžio delspinigius nuo projektų vykdymo priežiūros paslaugų kainos (Justiniškių ir Verkių g.). 
5.15. Visas šiame skyriuje nurodytas baudas ar delspinigius, jei jos nebuvo išskaitytos iš kitai Šaliai mokėtinos sumos, Šalys turi sumokėti per 5 darbo dienas nuo pranešimo apie skiriamą baudą ar priskaičiuotus delspinigius pranešimo gavimo dienos.
5.16. Netesybų sumokėjimas neatleidžia Sutarties Šalių nuo pareigos vykdyti Sutartyje prisiimtus įsipareigojimus.
5.17. Šalys susitaria, kad kilus teisminiam ginčui dėl atsiskaitymo už Paslaugas, Teikėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta Lietuvos Respublikos Civilinio kodekso 6.210 straipsnio 1 dalyje.
6. Straipsnis
Nenugalimos jėgos aplinkybės (force majeure)
6.1. Šalis nėra laikoma atsakinga už bet kokių įsipareigojimų pagal Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl nenugalimų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
6.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
6.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
7. Straipsnis
Sutarties įvykdymo užtikrinimas
7.1. Sutarties įvykdymo užtikrinimas (užstatas ir / ar garantija): netaikomas.
8. Straipsnis
Sutarties galiojimas
8.1. Šalių pasirašytos Sutarties sudarymo data yra Sutarties registravimo Pirkėjo registre data, nurodyta prie Sutarties pavadinimo ir numerio. Sutartis įsigalioja kitą dieną po Sutarties sudarymo dienos, t. y. pirmoji diena po Sutarties sudarymo dienos yra pirmoji Sutarties galiojimo diena.
8.2. Paslaugų teikimo laikotarpis – elektros stotelių projektavimo paslaugos – 60 k. d. ir Projekto vykdymo priežiūra. Preliminarus projektų vykdymo priežiūros paslaugų teikimo terminas yra 6 (šeši) mėnesiai. Projekto vykdymo priežiūros pabaiga bus, kai elektrinės stotelės bus sumontuotos, paleistos į eksploataciją ir priimtos Pirkėjo, t. y. bus pasirašytas priėmimo-perdavimo aktas.  
8.3. Atsižvelgiant į tai, kad Projekto vykdymo priežiūros paslaugų teikimo pradžia priklauso nuo elektrinių stotelių montavimo darbų pradžios ir gali užsitęsti taip pat dėl elektrinių stotelių montavimo darbų, paleidimo į eksploataciją, numatomas maksimalus sutarties galiojimo terminas, t. y. 36 (trisdešimt šeši) mėnesiai, neįskaitant apmokėjimo termino. 
8.3.1. Bendras sutarties galiojimas, įvertinant projektavimo, projekto vykdymo priežiūros paslaugas ir apmokėjimo terminą (60 dienų), negali būti ilgesnis nei 38 (trisdešimt aštuoni) mėnesiai. 
8.4. Paslaugų teikimo laikotarpio pratęsimams papildomos lėšos nėra skiriamos.
8.5. Sutartis baigiasi atsiradus bent vienai aplinkybei:
8.5.1. pasibaigus Sutarties galiojimo laikotarpiui, kai Šalys tinkamai įvykdo visas iš Sutarties kylančias prievoles;
8.5.2. kai Šalys sutaria Sutartį nutraukti arba Sutartis nutraukiama įstatymų ar Sutartyje nustatytais atvejais.
8.6. Sutarčiai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties pasibaigimo arba turi išlikti galioti, kad būtų tinkamai įvykdyta ši Sutartis.

9 straipsnis
9. Teikėjo subteikėjų, specialistų keitimo pagrindai ir tvarka
9.1. Sutarčiai vykdyti pasitelkiami šie subteikėjai: [surašyti pasiūlyme nurodytus subteikėjus, jeigu tokių nėra parašyti žodį „nėra“].
9.2. Ne vėliau negu Sutartis pradedama vykdyti ir vėliau Sutarties galiojimo metu, Teikėjas privalo Pirkėjui pranešti tuo metu žinomų ar ketinamų ateityje pasitelkti subteikėjų pavadinimus, kontaktinius duomenis ir jų atstovus. 
9.3. Tais atvejais, kai Teikėjas nesiremia subteikėjo pajėgumais, Pirkėjas turi teisę patikrinti, ar nėra Lietuvos Respublikos Viešųjų pirkimų įstatymo 46 straipsnyje nurodytų subteikėjo pašalinimo pagrindų. Jeigu subteikėjo padėtis atitinka bent vieną vadovaujantis Lietuvos Respublikos Viešųjų pirkimų įstatymo 46 straipsnyje nustatytą pašalinimo pagrindą, Pirkėjas reikalauja per nustatytą terminą pakeisti minėtą subteikėją reikalavimus atitinkančiu subteikėju.
9.4. Subteikėjų keitimas vietomis tarp Sutartyje numatytų subteikėjų ar didesnės (mažesnės) įsipareigojimų dalies, negu buvo suderinta, perdavimas kitam Sutartyje numatytam subteikėjui galimas tik tiems įsipareigojimams, kuriems Teikėjas pasiūlyme buvo numatęs perduoti subteikėjams ir tik gavus Pirkėjo sutikimą. Sutarties galiojimo metu ketinant pasitelkti papildomus subteikėjus, pastarieji turi būti ne mažesnės kvalifikacijos nei buvo reikalaujama pirkimo dokumentuose ir neturėti Lietuvos Respublikos Viešųjų pirkimų įstatymo 46 straipsnyje nurodytų subteikėjo pašalinimo pagrindų (jei buvo reikalaujama).
9.5. Sutarties galiojimo metu papildomų subteikėjų pasitelkimas arba Sutartyje numatytų subteikėjų atsisakymas galimas tik gavus Pirkėjo sutikimą ir esant vienai iš šių priežasčių:
9.5.1. Sutartyje numatytas subteikėjas yra likviduojamas, bankrutavęs arba jam yra iškelta bankroto byla;
9.5.2. subteikėjas Teikėjui atsisako atlikti jam Sutartyje numatytą įsipareigojimų dalį.
9.6. Sutarties 9.4 ir 9.5 punktuose nurodytais atvejais Pirkėjui pateikiamas pagrįstas prašymas, pridedant jį pagrindžiančius dokumentus. Subteikėjas gali pradėti vykdyti savo įsipareigojimus, tik Teikėjui gavus Pirkėjo sutikimą.
9.7. Sutarties 9.4 ir 9.5 punktuose nurodytais atvejais naujas subteikėjas privalo Pirkėjui pateikti dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus subteikėjams ir neturėti Lietuvos Respublikos Viešųjų pirkimų įstatymo 46 straipsnyje nurodytų subteikėjo pašalinimo pagrindų (jei buvo reikalaujama).
9.8. Atsižvelgiant į sutarties pobūdį, galimas Pirkėjo tiesioginis atsiskaitymas su subteikėjais, šiomis sąlygomis:
9.8.1. 	Pirkėjas ne vėliau nei per 3 darbo dienas nuo informacijos apie tuo metu Teikėjui žinomų subteikėjų pavadinimus, kontaktinius duomenis ir jų atstovus gavimo, raštu informuoja subteikėjus apie tiesioginio atsiskaitymo galimybę;
9.8.2. subteikėjas, norėdamas pasinaudoti tiesioginio atsiskaitymo galimybe, turi pateikti raštišką prašymą Pirkėjui;
9.8.3. tuo atveju, kai subteikėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Teikėjo ir jo subteikėjo, kurioje aprašoma tiesioginio atsiskaitymo su subteikėju tvarka, atsižvelgiant į pirkimo dokumentuose ir subteikimo sutartyje nustatytus reikalavimus;
9.8.4. PVM sąskaitų faktūrų teikimas, atsiskaitymas su subteikėju bei kiti veiksmai atliekami vadovaujantis šios Sutarties 2 straipsnyje nurodyta tvarka;
9.8.5. Teikėjas turi teisę prieštarauti nepagrįstiems mokėjimams.
9.9. Teikėjo specialistai gali būti pakeisti tik gavus išankstinį rašytinį Pirkėjo sutikimą, šiais atvejais:
9.9.1. Teikėjo iniciatyva dėl objektyvių priežasčių (atostogų, ligos, nutrūkus darbo santykiams), pateikus duomenis apie numatomus naujai skirti specialistus bei jų kvalifikaciją patvirtinančius dokumentus;
9.9.2. Pirkėjo iniciatyva, jei Pirkėjas yra pagrįstai nepatenkintas Teikėjo Sutarties vykdymui paskirtu specialistu (-ais), raštu pateikus prašymą pakeisti specialistą, nurodant motyvus.
9.10. Teikėjas, norėdamas pakeisti ar pasitelkti naują specialistą, turi (i) ne vėliau kaip prieš 10 (dešimt) kalendorinių dienų iki pageidaujamos specialisto pakeitimo datos (prašymo teikimo terminas gali būti trumpesnis tik planuojamo keisti specialisto ligos ar mirties atveju) pateikti Pirkėjui motyvuotą rašytinį prašymą pakeisti specialistą; (ii) prašyme nurodyti kitą specialistą, kurį siūlo vietoj keičiamo pirkimo metu Pasiūlyme nurodyto specialisto; (iii) kartu su prašymu pateikti visus dokumentus, pagrindžiančius naujo specialisto atitikimą pirkimo dokumentuose įvardintai personalo kvalifikacijai (iv) gauti raštišką Pirkėjo sutikimą pakeisti specialistą Teikėjo nurodytu nauju specialistu. 9.10. Atsakymą Pirkėjas įsipareigoja pateikti ne vėliau kaip per 10 (dešimt) kalendorinių dienų nuo šiame punkte nurodytų dokumentų gavimo iš Teikėjo dienos. Įvykdžius visas šiame punkte nurodytas sąlygas, pasirašomas susitarimas dėl specialisto keitimo. Šis susitarimas yra neatskiriama Sutarties dalis. Naujas specialistas gali pradėti vykdyti jam Teikėjo pavestus įsipareigojimus pagal Sutartį ne anksčiau, nei bus pasirašytas šis susitarimas.
10. Straipsnis
Sutarties pakeitimai
10.1. Sutarties keitimai galimi tik Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje numatytais atvejais ir nustatyta tvarka.
11. Straipsnis
Sutarties pažeidimas
11.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, tai laikoma Sutarties pažeidimu.
11.2. Vienai Sutarties Šaliai pažeidus Sutartį, nukentėjusioji Šalis turi teisę:
11.2.1. reikalauti kitos Šalies vykdyti sutartinius įsipareigojimus;
11.2.2. reikalauti atlyginti nuostolius, atsiradusius dėl Sutarties nevykdymo ar netinkamo vykdymo;
11.2.3. nutraukti Sutartį;
11.2.4. taikyti kitus Lietuvos Respublikos teisės aktų nustatytus teisių gynimo būdus.
11.3. Esminiais Teikėjo Sutarties pažeidimais laikoma, kai:
11.3.1. Paslaugų teikimo laikotarpiu Pirkėjas pateikia Teikėjui 5 (penkias) pretenzijas dėl netinkamai suteiktų paslaugų;
11.3.2. paslaugų teikimo laikotarpiu Teikėjas 5 (penkis) kartus per Šalių sutartą terminą neištaiso Pirkėjo pretenzijoje nurodytų pažeidimų ar trūkumų, t. y. po Šalių sutarto termino pabaigos nesuteikia paslaugų ar nepradeda paslaugų teikti reikiamai ir tinkamai;
11.3.3. Teikėjo kvalifikacija nebeatitinka Sutartyje nurodytų minimalių kvalifikacinių reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos ir (ar) Tiekėjas netenka teisės verstis Sutartyje nurodyta veikla;
11.3.4. Teikėjas vėluoja pašalinti trūkumus Specifikacijoje nurodytais terminais ilgiau nei 30 (trisdešimt) dienų;
11.3.5. Teikėjas nesilaiko kitų, Sutartyje nurodytų, reikalavimų, nors apie tai buvo oficialiai įspėtas ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.
11.4. Esminiais Pirkėjo Sutarties pažeidimais laikoma, kai:
11.4.1. Pirkėjas, pagal Teikėjo pateiktą PVM sąskaitą faktūrą ir Sutarties nuostatas, vėluoja atsiskaityti ilgiau nei 30 kalendorinių dienų;
11.4.2. Pirkėjas nesilaiko kitų, Sutartyje nurodytų, reikalavimų, nors apie tai buvo oficialiai įspėtas bent vieną kartą ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.
11.5. Sutarties nuostatų nesilaikymas neatleidžia Šalių nuo tinkamo ir savalaikio Sutarties sąlygų vykdymo.
12. Straipsnis
Sutarties nutraukimas
12.1. Pirkėjas turi teisę bet kuriuo metu vienašališkai, nesant Teikėjo kaltės, nesikreipiant į teismą nutraukti šią Sutartį prieš 30 (trisdešimt) kalendorinių dienų raštu apie tai pranešęs Teikėjui, būtinai nurodant nutraukimo priežastį. Tokiu atveju Teikėjui yra sumokama tik už faktiškai tinkamai ir laiku iki Sutarties nutraukimo dienos suteiktas Paslaugas. Teikėjo patirti nuostoliai (tiesioginiai ir (ar) netiesioginiai) nėra atlyginami.
12.2. Pirkėjas turi teisę vienašališkai, nesilaikant Sutarties 12.1 punkte nurodyto termino, nutraukti Sutartį prieš terminą šiais atvejais:
12.2.1. kai Teikėjas bankrutuoja, yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
12.2.2. kai keičiasi Teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
12.2.3. kai Teikėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;
12.2.4. kai Teikėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;
12.2.5. kai Teikėjas sudaro subteikimo sutartį be Pirkėjo sutikimo;
12.2.6. dėl kitokio pobūdžio neveiksnumo, trukdančio vykdyti Sutartį;
12.2.7. kai Teikėjas Sutarties nevykdo, vykdo ją netinkamai, darydamas esminius Sutarties pažeidimus, nurodytus Sutarties 11.3 punkte;
12.2.8. kai Pirkėjas, dėl objektyvių priežasčių, netenka poreikio pirkti Paslaugų;
12.2.9. kitais, Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 98 straipsnio 1 dalyje numatytais, atvejais, taikant šio straipsnio 2 dalyje nurodytus reikalavimus;
12.2.10. kai Teikėjas be Pirkėjo raštiško sutikimo perleidžia savo pareigas ir / arba teises pagal Sutartį tretiesiems asmenims.
12.3. Teikėjas turi teisę vienašališkai nutraukti Sutartį prieš terminą šiais atvejais:
12.3.1. kai Pirkėjas nevykdo ar netinkamai vykdo savo sutartinius įsipareigojimus, darydamas esminius Sutarties pažeidimus, nurodytus Sutarties 11.4 punkte;
12.3.2. kai Pirkėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.
12.4. Šalis, ketinanti vienašališkai nutraukti Sutartį (esant Sutarties 12.2 ar 12.3 punktuose numatytoms sąlygoms), prieš 5 (penkias) darbo dienas raštu praneša kitai Šaliai apie savo ketinimus ir nustato ne trumpesnį nei 3 (trijų) darbo dienų terminą pranešime nurodytiems trūkumams ištaisyti. Esant Sutarties 12.2.1, 12.2.3, 12.2.4, 12.2.7, 12.2.8 ir 12.3.1, 12.3.2 punktų sąlygoms, trūkumų ištaisymo terminas nenustatomas. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo įspėjimo termino pasibaigimo dienos.
12.5. Sutartis gali būti nutraukta ir kitais Lietuvos Respublikos civiliniame kodekse numatytais pagrindais, įskaitant Lietuvos Respublikos civilinio kodekso 6.721 str. 1 dalyje numatytu pagrindu. 
12.6. Pirkėjui vienašališkai nutraukiant Sutartį Lietuvos Respublikos civilinio kodekso 6.721 str. 1 dalyje numatytu pagrindu, Pirkėjas sumoka Teikėjui Paslaugų kainos dalį, proporcingai tinkamai suteiktoms Paslaugoms, t. y. tik už faktiškai tinkamai ir laiku iki Sutarties nutraukimo dienos suteiktas Paslaugas, ir atlygina kitas protingas pagrįstas išlaidas, kurias Teikėjas, norėdamas įvykdyti Sutartį, padarė iki pranešimo apie Sutarties nutraukimą, kuris pateikiamas Teikėjui prieš 10 (dešimt) kalendorinių dienų iki Sutarties nutraukimo, gavimo iš Pirkėjo momento. 
12.7. Sutartis taip pat gali būti nutraukta abipusiu Šalių raštišku susitarimu per jų sutartą terminą.
13. Straipsnis
Ginčų nagrinėjimo tvarka
13.1. Sutarčiai ir visoms iš Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
13.2. Kiekvieną ginčą, nesutarimą ar reikalavimą, kylantį iš Sutarties ar susijusį su Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Pirkėjo buveinės vietą. 
14. Straipsnis
Asmens duomenų tvarkymas
14.1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
14.2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe sudaryti, vykdyti Sutartį arba būtinybe pasinaudoti iš Sutarties kylančiomis teisėmis.
14.3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami, išskyrus jeigu toks naikinimas keltų pernelyg daug pastangų, o duomenys yra saugūs. 
14.4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.
14.5. Tvarkomus duomenis gali gauti (kiek tai susiję su Sutarties sudarymu ir vykdymu (įskaitant garantinius reikalavimus po Sutarties pasibaigimo)): (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
14.6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
14.7. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subteikėju darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą. 
14.8. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jos kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.
15. Straipsnis
Baigiamosios nuostatos
15.1. Visos Sutarties sąlygos turi būti aiškinamos atsižvelgiant į jų tarpusavio ryšį bei Sutarties esmę ir tikslą.
15.2. Sutartis negali pakeisti pirkimo dokumentuose ir Teikėjo pasiūlyme numatytų pirkimo sąlygų, Paslaugų įkainio. Pirkimo dokumentai ir Teikėjo pasiūlymas, kiek jis iš esmės neprieštarauja pirkimo dokumentams, yra sudėtinės Sutarties dalys. Esant esminių prieštaravimų tarp Sutarties ir pirkimo dokumentų bei Teikėjo pasiūlymo, remiamasi pirkimo dokumentais ir Teikėjo pasiūlymu.
15.3. Teikėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Pirkėjo mokėtinas sumas, be išankstinio Pirkėjo rašytinio sutikimo. Be Pirkėjo išankstinio rašytinio sutikimo sudaryti sandoriai dėl teisių ar pareigų pagal Sutartį perleidimo laikytini niekiniais ir negaliojančiais nuo jų sudarymo momento.
15.4. Jokie Sutarties sąlygų pakeitimai negalioja, jeigu jie nėra padaryti raštu ir pasirašyti abiejų Šalių ar jų vardu bei patvirtinti antspaudais. Terminas „pakeitimas“ apima bet kokius pakeitimus, papildymus, išbraukimus, nesvarbu, kaip jie būtų atlikti.
15.5. Sutartis gali būti rašytinė arba pasirašyta elektroniniu būdu (kvalifikuotu elektroniniu parašu). Jei Sutartis pasirašoma elektroniniu būdu, ji sudaroma 1 (vienu) egzemplioriumi, jei sudaroma rašytinė Sutartis, ji sudaroma 2 (dviem) originaliais egzemplioriais, turinčiais vienodą teisinę galią, po 1 (vieną) egzempliorių kiekvienai Šaliai.
15.6. Sutarties Šalims yra žinoma, kad Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
15.7. Šalių paskiriami asmenys, atsakingi už Sutarties vykdymą:
	
	Pirkėjas
	Teikėjas

	Vardas, pavardė
	
	

	Pareigos
	
	

	Adresas
	
	

	Telefono Nr.
	
	

	El. pašto adresas
	
	


15.8. Už Sutarties ir jos pakeitimų paskelbimą pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 94 straipsnio 9 dalies nuostatas atsakingas Pirkėjo Pirkimų skyrius.
16. Straipsnis
Sutarties priedai
16.1. Techninė specifikacija (Sutarties 1 priedas).
16.2. Paslaugų kainų detalizacija (Sutarties 2 priedas).
17. Straipsnis
Šalių rekvizitai


	Pirkėjas:
	Teikėjas:

	
	

	UAB „Vilniaus viešasis transportas“
	.....................................

	Žolyno g. 15, LT-10209 Vilnius
	.....................................

	Įmonės kodas 302683277
	.....................................

	PVM mokėtojo kodas LT100006468313
	.....................................

	Tel. (0 5) 239 4700
	.....................................

	El. paštas: info@vilniausvt.lt

	.....................................

	A. S. LT57 4010 0424 0347 9130
	.....................................

	Luminor Bank AS Lietuvos skyrius
	.....................................

	
	

	Generalinis direktorius
	.....................................

	.....................................
	.....................................

